cyanic-selkie/wikianc huggingface dataset:
സ്‌ട്രാറ്റജിക് പെട്രോളിയം റിസർവ് (ഇന്ത്യ)
പാദൂരിലെ റിസർവ്
പാഡൂരിലെ എസ്.പി.ആർ. കേന്ദ്രം 0.625 ദശലക്ഷം മെട്രിക് ടൺ(എം.എം.ടി.) ശേഖരണ വ്യാപ്തിയുള്ള നാല് അറകളോടുകൂടിയ, ഭൂമിക്കടിയിലുള്ള പാറകൾക്കിടയിലെ ഗുഹയാണ്. വൈദേശിക ദേശീയ എണ്ണക്കമ്പനികൾ വഴി കർണാടക പാഡൂരിലെ പാഡൂർ തന്ത്രപ്രധാന പെട്രോളിയം ശേഖരം (എസ്.പി.ആർ.) നിറയ്ക്കുന്നതിനു പ്രധാനമന്ത്രിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭാ യോഗം 2018 നവംബറിൽ അനുമതി നൽകി. കേന്ദ്രഗവൺമെന്റിന്റെ ബജറ്റ് വിഹിതം കുറച്ചുകൊണ്ടുവരുന്നതിനാണ് പി.പി.പി. മാതൃകയിൽ ഈ എസ്.പി.ആർ. നിറയ്ക്കാനുള്ള പദ്ധതി.
പെർദയിലെ റിസർവ്
20 മീറ്റർ വീതിയും 30 മീറ്റർ ആഴവും 6.6 കിലോമീറ്റർ നീളവുമുള്ള ഭൂഗർഭ അറയാണ് പെർദയിലേത്. ഇവിടെ 15 ലക്ഷം ടാൻ ക്രൂഡ് എണ്ണ ശേഖരിക്കാൻ കഴിയും.
ഇവയും കാണുക
ലോകത്തിലെ സ്‌ട്രാറ്റജിക് പെട്രോളിയം റിസർവുകൾ
അവലംബം
വർഗ്ഗം:പെട്രോളിയം ഇന്ത്യയിൽ വർഗ്ഗം:ഊർജ്ജസംരക്ഷണം
സ്റ്റീവൻ സോഡർബർഗ്
സ്റ്റീവൻ ആൻഡ്രൂ സോഡർബർഗ് (ജനനം:ജനുവരി 14 19463)ഒരു അമേരിക്കൻ ചലച്ചിത്രസം‌വിധായകനും, നിർമ്മാതാവും, തിരക്കഥാകൃത്തും എഡിറ്ററുമാണ്. ഇദ്ദേഹത്തിന്റെ രണ്ടാമത്തെ സിനിമയായ സെക്സ് ലൈസ് ആൻഡ് വീഡിയോ ടേപ്പ് 1989ലെ കാൻ ചലച്ചിത്രമേളയിലെ ഏറ്റവും മികച്ച സംവിധായകനുള്ള പാം ഡി ഓർ പുരസ്കാരം കരസ്ഥമാക്കുകയുണ്ടായി. ഇരുപത്തി ആറുകാരനായ സോഡർബർഗാണ് ഈ പുരസ്കാരം നേടുന്ന ഏറ്റവും പ്രായം കുറഞ്ഞവ്യക്തി.
ജനനവും ബാല്യവും
അമേരിക്കയിലെ ജോർജ്ജിയയിലെ അത്‌ലാന്റയിൽ ഒരുകുടുംബത്തിലെ ആറുകുട്ടികളിൽ രണ്ടാമനായാണ് സോഡെർബർഗ് ജനിച്ചത്. ഇദ്ദേഹത്തിന്റെ പിതാവ് പീറ്റർ ആൻഡ്രൂ സോഡർബർഗ് ലൂസിയാന സ്റ്റേറ്റ് യൂനിവേഴ്സിറ്റിയിലെ കോളജ് ഓഫ് എഡ്യുക്കേഷന്റെ ഡീൻ ആയിരുന്നു.
അവലംബം
വർഗ്ഗം:1963-ൽ ജനിച്ചവർ വർഗ്ഗം:ചലച്ചിത്രസംവിധായകർ വർഗ്ഗം:അമേരിക്കൻ ചലച്ചിത്രസംവിധായകർ
തോമസ് ഗോൾഡ്
പ്രപഞ്ചത്തെക്കുറിച്ചുള്ള സ്ഥിരസ്ഥിതിസിദ്ധാന്തം അവതരിപ്പിച്ച അമേരിക്കൻ ജ്യോതിശാസ്ത്രജ്ഞനായിരുന്നു തോമസ് ഗോൾഡ്. (മെയ് 22, 1920 – ജൂൺ 22, 2004) കോർണൽ സർവ്വകലാശാലയിലെ അദ്ധ്യാപകനും, റോയൽ സൊസൈറ്റി അംഗവുമായിരുന്നു ഗോൾഡ്. കേംബ്രിഡ്ജ് സർവ്വകലാശാലയിലെ മറ്റു രണ്ടു ശാസ്ത്രജ്ഞന്മാരോടൊപ്പമാണ് 1950 കളിൽ ഈ സിദ്ധാന്തം അവതരിപ്പിച്ചത്. എന്നാൽ പിന്നീട് ശാസ്ത്രലോകം ഈ സിദ്ധാന്തത്തെ തള്ളിക്കളയുകയാണുണ്ടായത്. ജൈവഭൗതികം ,ബഹിരാകാശ ശാസ്ത്രം, ഭൂഭൗതികം എന്നീ മേഖലകളിൽ ഗോൾഡ് വ്യാപൃതനായിരുന്നു.
അവലംബം
വർഗ്ഗം:ജ്യോതിശാസ്ത്രജ്ഞർ വർഗ്ഗം:1920-ൽ ജനിച്ചവർ
സ്വീഡിഷ് ഭാഷ
ബാഹ്യ ലിങ്കുകൾ
വർഗ്ഗം:സ്വീഡിഷ് ഭാഷ വർഗ്ഗം:സ്വീഡനിലെ ഭാഷകൾ വർഗ്ഗം:ഫിൻലാന്റിലെ ഭാഷകൾ വർഗ്ഗം:സ്കാൻഡിനേവിയ വർഗ്ഗം:ജർമ്മാനിക് ഭാഷകൾ
ടാർനി വൈറ്റ്
2000-ലെ സമ്മർ ഒളിമ്പിക്സിൽ 4 × 100 മീറ്റർ മെഡ്‌ലി റിലേയിൽ വെള്ളി മെഡൽ നേടിയ ഓസ്‌ട്രേലിയൻ ബ്രെസ്റ്റ്‌സ്ട്രോക്ക് നീന്തൽതാരമാണ് ടാർനി റെനി വൈറ്റ്, ഒ‌എ‌എം [ജനനം: ഒക്ടോബർ 17, 1981). ടാർനി സൗത്ത്വെൽ എന്ന വിവാഹനാമത്തിലാണ് അവർ അറിയപ്പെടുന്നത്.
ക്വീൻസ്‌ലാന്റിലെ റെഡ്ക്ലിഫ് ക്ലബിൽ നിന്ന് വന്നതും കെൻ വുഡ് പരിശീലകനുമായ വൈറ്റ് 1999-ൽ സിഡ്നിയിൽ നടന്ന പാൻ പസഫിക് ചാമ്പ്യൻഷിപ്പിൽ അന്താരാഷ്ട്ര അരങ്ങേറ്റം നടത്തി. അവിടെ 100 മീറ്റർ ബ്രെസ്റ്റ്‌ട്രോക്കിൽ ഏഴാം സ്ഥാനത്തെത്തി. അടുത്ത വർഷം സിഡ്നി ഒളിമ്പിക്സിൽ, വൈറ്റ് 4 × 100 മീറ്റർ മെഡ്‌ലി റിലേയിലെ ഹീറ്റ്സിൽ ബ്രെസ്റ്റ്സ്ട്രോക്ക് ലെഗ് നീന്തി. ഫൈനലിൽ യുണൈറ്റഡ് സ്റ്റേറ്റ്സിനെ പിന്നിലാക്കിയ ടീമിലെ സഹ നീന്തൽ താരം ലീസൽ ജോൺസിന് പകരക്കാരിയായി. 100 മീറ്റർ ബ്രെസ്റ്റ്‌ട്രോക്കിലും അവർ മത്സരിച്ചു. അവിടെ ഏഴാം സ്ഥാനത്തെത്തി.
ജപ്പാനിലെ ഫുകുവോകയിൽ 2001-ൽ നടന്ന ലോക അക്വാട്ടിക്സ് ചാമ്പ്യൻഷിപ്പിൽ വൈറ്റ് മത്സരിച്ചു. 50 മീറ്റർ, 100 മീറ്റർ ബ്രെസ്റ്റ്സ്ട്രോക്ക് ഇനങ്ങളിൽ ഒമ്പതാം സ്ഥാനത്തെത്തി. മാഞ്ചസ്റ്ററിൽ നടന്ന 2002-ൽ കോമൺ‌വെൽത്ത് ഗെയിംസിൽ 50 മീറ്റർ ബ്രെസ്റ്റ്‌ട്രോക്കിൽ വെങ്കലം നേടിയപ്പോൾ അവർ ആദ്യ വ്യക്തിഗത മെഡൽ നേടി.
2003 മുതൽ 2005 വരെ ബ്രൂക്ക് ഹാൻസണിനോട് രണ്ടാമത്തെ ബ്രെസ്റ്റ്സ്ട്രോക്ക് സ്ഥാനം നഷ്ടമായപ്പോൾ വൈറ്റിന് ദേശീയ തിരഞ്ഞെടുപ്പ് നഷ്‌ടമായി. എന്നിരുന്നാലും, മെൽബണിൽ നടന്ന 2006-ലെ കോമൺ‌വെൽത്ത് ഗെയിംസിന് അവർ യോഗ്യത നേടി. 50 മീറ്റർ ബ്രെസ്റ്റ്‌ട്രോക്കിൽ വീണ്ടും മറ്റൊരു വെങ്കലം നേടി. 100 മീറ്റർ ബ്രെസ്റ്റ്‌ട്രോക്കിൽ അവർ നാലാം സ്ഥാനത്തെത്തി. കഷ്ടിച്ച് വെങ്കലം നഷ്‌ടമായി. 2008-ലെ ബീജിംഗ് ഒളിമ്പിക്സിന് ലോകത്തിലെ ഏറ്റവും വേഗമേറിയ രണ്ടാമത്തെ തവണ വൈറ്റ് യോഗ്യത നേടി. ബീജിംഗിൽ നടന്ന വനിതാ 100 ബ്രെസ്‌ട്രോക്കിന്റെ ഫൈനലിൽ ആറാം സ്ഥാനത്തെത്തിയ അവർ 4 x 100 മെഡ്‌ലി റിലേയിൽ പങ്കെടുത്തതിന് ഒരു സ്വർണ്ണ മെഡൽ നേടി. 2009-ൽ അവർക്ക് കായികരംഗത്തെ സമഗ്ര സംഭാവനയ്ക്കുള്ള ഓർഡർ ഓഫ് ഓസ്‌ട്രേലിയൻ അവാർഡും ലഭിച്ചു.
വൈറ്റ് ഓസ്‌ട്രേലിയൻ ഇൻസ്റ്റിറ്റ്യൂട്ട് ഓഫ് സ്‌പോർട്ട് സ്‌കോളർഷിപ്പ് ഉടമയായിരുന്നു.
2008-ൽ അവർ ബെൻ സൗത്ത്വെല്ലിനെ വിവാഹം കഴിച്ചു.
അവലംബം
വർഗ്ഗം:ഓസ്‌ട്രേലിയയിലെ ഒളിമ്പിക് നീന്തൽ താരങ്ങൾ വർഗ്ഗം:2000-ലെ സമ്മർ ഒളിമ്പിക്സിലെ നീന്തൽ താരങ്ങൾ വർഗ്ഗം:2008-ലെ സമ്മർ ഒളിമ്പിക്സിലെ നീന്തൽ താരങ്ങൾ വർഗ്ഗം:ഓസ്‌ട്രേലിയൻ വനിതാ നീന്തൽ താരങ്ങൾ വർഗ്ഗം:1981-ൽ ജനിച്ചവർ
ബെലീഷ ബീക്കൺ
സീബ്ര ലൈൻ സൂചിപ്പിക്കുന്നതിന് ട്രാഫിക്കിൽ ഉപയോഗിക്കുന്ന പ്രകാശ സംവിധാനമാണ് ബെലീഷ ബീക്കൺ. കറുപ്പ് വെളുപ്പ് നിറത്തോടുകൂടിയ ഒരു പോസ്റ്റിന് മുകളിൽ സ്ഥാപിക്കുന്ന മഞ്ഞ നിറത്തോടു കൂടിയതും വൃത്തം അല്ലെങ്കിൽ (ഗ്ലോബ്) ആകൃതിയുള്ളതുമായ പ്രകാശസ്രോതസ്സാണ് ഉപയോഗിക്കുന്നത്. ബ്രിട്ടീഷ് പാർലമെന്റംഗവും ഗതാഗത മന്ത്രിയുമായിരുന്ന ലെസ്‌ലി ഹോർ-ബെലിഷ, 1934 ൽ, കാൽനടയാത്രക്കാർക്ക് പാത മുറിച്ച് കടക്കുന്നതിന് വേണ്ടി ഈ സംവിധാനം ഏർപ്പെടുത്തിയതിന്റെ സ്മരണാർത്ഥമാണ് 'ബെലീഷ ബീക്കൺ' എന്ന് ഇതിന് പേര് ലഭിച്ചത്. ഇങ്ങനെയുള്ള ഇടങ്ങളിൽ പിന്നീട് സീബ്ര ലൈൻ അടയാളപ്പെടുത്തകയാണുണ്ടായത്. സീബ്ര ലൈനിൽ കാൽനടയാത്രക്കാർക്കാണ് വാഹനങ്ങള അപേക്ഷിച്ച് മുൻഗണന.
സീബ്ര കോസ്റ്റിംഗിൽ ശ്രദ്ധ നൽകുന്നതിന് ഡ്രൈവർമാരെ ബെലീഷ ബീക്കൺ സഹായിക്കുന്നു. രാത്രികാല ഡ്രൈവിങ്ങിൽ ഇത് വളരെയേറെ പ്രയോജനപ്പെടുന്നു. ബീക്കൺ മിന്നുന്നതിന്റെ സമയക്രമം വിവിധ രാജ്യങ്ങളിൽ വ്യത്യസ്തമാണ്. ഇന്ത്യയിൽ ഇത് ശരാശരി രണ്ട് സെക്കന്റ് ആണ്. ആദ്യകാലങ്ങളിലെ ബൾബുകളെ അപേക്ഷിച്ച് ഊർജ്ജക്ഷമത കൂടിയ എൽ. ഇ. ഡി. പ്രകാശ സ്രോതസ്സാണ് ഇപ്പോൾ ഉപയോഗിക്കുന്നത്. 2015 മുതൽ സോളാർ ഊർജ്ജത്തിൽ പ്രവർത്തിക്കുന്ന ബെലീഷ ബീക്കൺ പ്രയോഗത്തിൽ വന്നു. കേബിൾ ഒഴിവാക്കി പോസ്റ്റിൽത്തന്നെ സോളാർ പാനലും ബാറ്ററിയും ക്രമീകരിക്കാനാവുന്നു എന്ന മെച്ചമുണ്ട്. വൈദ്യുതിച്ചെലവ് ഒഴിവാകുന്നു.
അവലംബം
വർഗ്ഗം:കാൽനട ക്രോസിംഗുകൾ വർഗ്ഗം:ഗതാഗത നിയമങ്ങൾ
സാൻ റെമോ ഉച്ചകോടി
ഒന്നാം ലോകമഹായുദ്ധശേഷം നടന്ന പാരീസ് സമാധാന സമ്മേളനത്തിന്റെ തുടർച്ചയായി 1920 ഏപ്രിൽ 19 മുതൽ 26 വരെ നടന്ന ഉച്ചകോടിയാണ് സാൻ റെമോ ഉച്ചകോടി. ഉച്ചകോടിയുടെ തീരുമാനങ്ങൾ 25 ഏപ്രിൽ 1920-ന് സാൻ റെമോ പ്രമേയമായി അംഗീകരിക്കപ്പെട്ടു. ഒട്ടോമൻ പ്രവിശ്യകളായിരുന്ന പലസ്തീൻ, സിറിയ, മെസപ്പൊട്ടോമിയ എന്നീ പ്രദേശങ്ങൾക്കായി ലീഗ് ഓഫ് നേഷൻസിന്റെ മാൻഡേറ്റുകൾ അംഗീകരിച്ച ഉച്ചകോടി സോർ, ട്രാൻസ്ജോർദാൻ എന്നീ പ്രദേശങ്ങളെക്കുറിച്ച് മൗനം പാലിച്ചിരുന്നു. ബ്രിട്ടൻ, ഫ്രാൻസ്, ഇറ്റലി, ജപ്പാൻ തുടങ്ങിയ രാജ്യങ്ങളാണ് ഉച്ചകോടിയിൽ പങ്കാളികളായത്.
താൾ=11|ലഘുചിത്രം| 1920 ഏപ്രിൽ 25 ലെ കോൺഫറൻസ് പ്രമേയം
കൂടുതൽ വായനയ്ക്ക്
വർഗ്ഗം:സയണിസം വർഗ്ഗം:CS1 maint: ref=harv
ഫിങ്ക്ബൈനർ ടെസ്റ്റ്
2013 മാർച്ച് 5-ന് ഡബിൾ എക്സ് സയൻസ് എന്ന ഓൺലൈൻ ശാസ്ത്രമാസികയിൽ പ്രസിദ്ധീകരിച്ച പ്രബന്ധത്തിലാണ് ആഷ്വാൻഡൻ ഈ ടെസ്റ്റ് മുന്നോട്ടുവച്ചത്. ശാസ്ത്രജ്ഞകൾക്ക് ലഭിക്കുന്ന തരക്ക്മ് മാദ്ധ്യമശ്രദ്ധയ്ക്കുള്ള ഒരു പ്രതികരണം എന്ന നിലയിലാണ് ആഷ്വാൻഡൻ ഈ ടെസ്റ്റ് രൂപീകരിച്ചത്:
ന്യൂ യോർക്ക് ടൈംസിന്റെ മാദ്ധ്യമവിമർശനത്തിൽ ഈ ടെസ്റ്റിനെപ്പറ്റി പരാമർശമുണ്ടായിരുന്നു റോക്കറ്റ് ശാസ്ത്രജ്ഞയായ യോൺ ബ്രില്ലിനെപ്പറ്റി ഡഗ്ലസ് മാർട്ടിൻ തയ്യാറാക്കി 2013 മാർച്ച് 30-ൽ പ്രസിദ്ധീകരിച്ച ചരമവാർത്ത ആരംഭിച്ചത് ഈ വാക്കുകളോടെയായിരുന്നു: "അവർ നല്ല ബീഫ് സ്ട്രോഗനോഫ് തയ്യാറാക്കുകയും തന്റെ ഭർത്താവിന്റെ പല ജോലികളിൽ അദ്ദേഹത്തെ അനുഗമിക്കുകയും ഏഴു വർഷം ജോലിയിൽ നിന്ന് മാറിനിന്ന് തന്റെ മൂന്നു കുട്ടികളെ വളർത്തുകയും ചെയ്തിരുന്നു".
മാനസികരോഗം
പെരുമാറ്റക്രമത്തിലൂടെ വ്യക്തമായേക്കാവുന്ന മാനസികമായ അസാധാരണത്വത്തിനെയാണ് മാനസികരോഗം (mental disorder) എന്നു വിളിക്കുന്നത്. ഇത്തരം അസ്വാഭാവികത രോഗിയുടെ സംസ്കാരത്തിന്റെ ഭാഗമല്ല എന്ന് പൊതുവിൽ തിരിച്ചറിയാവുന്നതാണ്. രോഗം കാരണമുള്ള വ്യഥയും ബലഹീനതകളും സാധാരണയാണ്. വ്യക്തി എന്താണ് അനുഭവിക്കുന്നതെന്നും (feels), എങ്ങനെയാണ് പെരുമാറുന്നതെന്നും (acts) എങ്ങനെയാണ് ചിന്തിക്കുന്നതെന്നും (thinks) അല്ലെങ്കിൽ മനസ്സിലാക്കുന്നതെന്നും (perceives) കണക്കിലെടുത്താണ് വിവിധ തരം മാനസിക രോഗങ്ങൾ നിർവ്വചിക്കപ്പെട്ടിരിക്കുന്നത്.
മാനസികരോഗങ്ങൾക്ക് തലച്ചോറിലെ പ്രത്യേക ഭാഗങ്ങളോടോ നാഡീവ്യൂഹത്തിന്റെ മറ്റു ഭാഗങ്ങളോടോ ബന്ധമുണ്ടായിരിക്കും. ഇത്തരം വ്യാധികളെ മനസ്സിലാക്കുന്നതും ചികിത്സിക്കുന്നതും മറ്റും കാലാകാലങ്ങളായി മാറിവരുന്നുണ്ട്. ഇപ്പോഴും മാനസിക രോഗങ്ങളുടെ വർഗ്ഗീകരണവും നിർവ്വചനങ്ങളും സംബന്ധിച്ച് ഏകാഭിപ്രായമില്ല. മാനസികാരോഗ്യവും മാനസിക രോഗങ്ങളും തമ്മിൽ ഒരു തുടർച്ചയുണ്ട് എന്നത് രോഗനിർണ്ണയം കൂടുതൽ വിഷമം പിടിച്ചതാക്കുന്നു. ലോകാരോഗ്യ സംഘടനയുടെ അഭിപ്രായത്തിൽ മിക്ക രാജ്യങ്ങളിലെയും മൂന്നിലൊന്നിൽ കൂടുതൽ ജനങ്ങളും ഒരിക്കലല്ലെങ്കിൽ മറ്റൊരിക്കൽ ഒന്നോ അതിലധികമോ സാധാരണ മാനസിക രോഗലക്ഷണങ്ങൾ കാണിക്കുന്നുണ്ട്.
മാനസികരോഗങ്ങളുടെ കാരണങ്ങൾ പലതുണ്ട്. ഇവ ചിലപ്പോൾ വ്യക്തവുമായിരിക്കില്ല. മാനസികരോഗാശുപത്രികൾ, സൈക്കിയാട്രിസ്റ്റുകൾ, ക്ലിനിക്കൽ സൈക്കോളജിസ്റ്റുകൾ, സൈക്കിയാട്രിക് സമൂഹപ്രവർത്തകർ തുടങ്ങിയ വിദഗ്ദർ അതുപോലെ തന്നെ കൗൺസിലിംഗ്, ഹിപ്നോട്ടിസം, ഹിപ്നോതെറാപ്പി, യോഗ, മെഡിറ്റേഷൻ, മ്യൂസിക് തെറാപ്പി തുടങ്ങിയവ ഒക്കെ മാനസികരോഗചികിത്സയുടെ ഭാഗങ്ങളാണ്. സമൂഹത്തിലെ ഇടപെടലുകൾ, സുഹൃദ് വലയത്തിന്റെയും ബന്ധുക്കളുടെയും പിന്തുണ, സ്വയം സഹായം എന്നിവയും ചികിത്സയുടെ ഭാഗമാണ്. രോഗിയുടെ സമ്മതമില്ലാതെ തന്നെ ചില കേസുകളിൽ നിയമമനുവദിക്കുന്ന രീതിയിൽ തടഞ്ഞുവച്ചുള്ള ചികിത്സ ആവശ്യമായി വരും. അസുഖത്തെ ഒരു കളങ്കമായി സമൂഹം കാണുന്നതും വിവേചനവും രോഗി അനുഭവിക്കുന്ന വ്യഥയെ വർദ്ധിപ്പിക്കും.
ഇത്തരം ഒഴിച്ചുനിർത്തലുകൾ ഒഴിവാക്കാൻ ചില പദ്ധതികൾ നടപ്പാക്കപ്പെട്ടുവരുന്ന്ഉണ്ട്. രോഗചികിത്സയെക്കാളും രോഗം വരാതെ തടയുക എന്നതും മാനസിക സൗഖ്യം സംബന്ധിച്ച പുതിയ കാഴ്ച്ചപ്പാടാണ്.
മാനസിക രോഗവും പരിഹാരവും
ഇന്ത്യയിൽ 10 ആളുകൾ ഏതെങ്കിലും സമയത്ത് മാനസിക അസ്വാസ്​ഥ്യം അനുഭവിക്കുന്നവരാണ്. അതിൽ 0.8 പേരും കടുത്ത മാനസിക രോഗികളാണ് (ഏകദേശം 1 കോടി ജനങ്ങൾ). അതായത് 1 കോടി കുടുംബം. ഒരാൾക്ക് മാനസിക ബുദ്ധിമുട്ടുണ്ടായാൽ അയാളുടെ കുടുംബം മുഴുവൻ ദുരിതത്തിലാകുന്നു. കേരളത്തിൽ 13.4 ആണ് കണക്ക്. ആത്മഹത്യയിലൂടെ പ്രതിവർഷം ലോകത്തിന് 8 ലക്ഷത്തോളം പേരെ നഷ്​ടപ്പെടുന്നു. ഇന്ത്യക്ക് 1,40,000 പേരെയും കേരളത്തിന് 8,500 പേരെയും നഷ്ടമാകുന്നു. ഇന്ത്യയിൽ 5ാം സ്​ഥാനത്താണ് കേരളം. കേരളത്തിൽ ദിനംപ്രതി 24 പേർ ആത്മഹത്യക്ക് കീഴടങ്ങുന്നു. 15–39 പ്രായത്തിൽ മരണകാരണത്തിൽ ഇന്ത്യയിൽ ഒന്നാം സ്ഥാനം ആത്മഹത്യക്കാണ്. ഇന്ത്യയിൽ 16 കോടി ജനങ്ങൾ മദ്യം ഉപയോഗിക്കുന്നവരാണ്. ഇതിൽ 2.90 കോടി ജനങ്ങൾ മദ്യത്തിന് അടിമപ്പെട്ടവരാണ്. 3.1 കോടി ജനങ്ങൾ കഞ്ചാവ് ഉപയോഗിക്കുന്നവരും, 25 ലക്ഷം പേർ അടിമപ്പെട്ടവരുമാണ്. മറ്റു ലഹരി വസ്​തുക്കളുടെ ഉപയോഗത്തിലും ഇന്ത്യ ഒട്ടും പിന്നിലല്ല.
ചികിഝാ വിടവാണ് ഏക്കാലത്തെയും ഏറ്റവും വല്യ വില്ലൻ. അതായത് മാനസിക രോഗം നിർണയിക്കപ്പെട്ടവരിൽ 70–86% പേർ ചികിത്സക്ക് വിധേയമാകുന്നില്ല. ആകെ 15 ശതമാനം പേർക്ക് മാത്രമേ ശരിയായ ചികിത്സ ലഭിക്കുന്നുള്ളൂ. വികസ്വര രാജ്യങ്ങളിൽ ആരോഗ്യ ബജറ്റിൻറെ 2ൽ താഴെ മാത്രമാണ് മാനസികാരോഗ്യത്തിനു വേണ്ടിയുള്ള നിക്ഷേപം. മാനസിക ആരോഗ്യ സേവനത്തിൻറെ ലഭ്യതക്കുറവ്, രോഗത്തെക്കുറിച്ചുള്ള അറിവില്ലായ്മ, ചികിഝയെപ്പറ്റിയുള്ള തെറ്റിദ്ധാരണ രോഗികളോടുള്ള വിവേചനം, അപമാന ഭയം മുതലായവയാണ് കാരണങ്ങൾ. സാമൂഹ്യപരമായും സാമ്പത്തിക പരമായും വിദ്യാഭ്യാസപരമായും പിന്നോക്കം നിൽക്കുന്നവരിലും ലിംഗ ലൈംഗിക ന്യൂനപക്ഷ വിഭാഗത്തിനും മാനസികാരോഗ്യ സേവന ലഭ്യത കുറവാണ്.
കോവിഡിൻറെ പശ്ചാത്തലത്തിലുണ്ടായ ഭയം, ആശങ്ക, ഒറ്റപ്പെടൽ, സാമൂഹിക അകലം, അനിശ്ചിതത്വം, മാനസിക പിരിമുറുക്കം, വരുമാന പ്രശ്നം, തൊഴിൽ പരമായ സമ്മർദ്ദം മുതലായവ മാനസികാരോഗ്യത്തെ വീണ്ടും ദുർബലപ്പെടുത്തുന്ന ഘടകങ്ങളാണ്. ലോകത്തിൻറെ അസന്തുലിതാവസ്​ഥയും ചികിത്സ വിടവും വീണ്ടും കൂടി. ഈ കാലഘട്ടത്തിൽ മാനസികാരോഗ്യ പ്രശ്നങ്ങൾ ലോകമെമ്പാടും കൂടിയെങ്കിലും നിക്ഷേപവും ശ്രദ്ധയും കോവിഡിലേക്കും ശാരീരിക പ്രശ്നങ്ങളിലേക്കും തിരിഞ്ഞതാണ് കാരണം. ലോക് ഡൗൺ മൂലം ചികിഝ മുടങ്ങിയതും മാനസിക രോഗം വർധിക്കാൻ ഇടയാക്കി.
ലിംഗ ലൈംഗിക ന്യൂനപക്ഷ സമൂഹം കുട്ടിക്കാലം മുതലുള്ള കളിയാക്കലുകൾ ലൈംഗികാതിക്രമങ്ങൾ, ശാരീരിക അതിക്രമങ്ങൾ, മാറ്റി നിർത്തലുകൾ, സ്വയം ആരാണ് എന്താണ് എന്നുള്ള നിരന്തര സമസ്യകൾ. നിർബന്ധിത വിവാഹം, വിദ്യാഭ്യാസം പൂർത്തിയാക്കാൻ കഴിയാത്തവർ, കുടംബത്തിൽ നിന്നുള്ള തിരസ്​കരണം, പങ്കാളിയെ ലഭിക്കാത്ത അവസ്​ഥ ഇത്തരം നിരവധി പ്രശ്നങ്ങളാണ് ഇക്കൂട്ടർ അഭിമുഖീകരിക്കുന്നത്. തന്മൂലം ഉണ്ടാകുന്ന മാനസിക സമ്മർദ്ദം വലുതാണ്. ഇവരുടെ മാനസിക പ്രശ്നങ്ങൾക്ക് ശ്രദ്ധ ലഭിക്കേണ്ടതുണ്ട്. മാനസികാരോഗ്യ സേവനം ഉറപ്പ് വരുത്തേണ്ടതുണ്ട്.
സ്​ത്രീധനത്തിൻറെ പേരിലും മറ്റും വർധിച്ചു വരുന്ന ഗാർഹികപീഡനം, സ്​ത്രീകൾക്ക് നേരെയുള്ള മാനസികവും ശാരീരികവും സൈബർ അതിക്രമങ്ങളും കൂടി വരുന്നു. 2017 മുതൽ 2021 വരെ പ്രണയവുമായി ബന്ധപ്പെട്ട് 350 മരണം കേരളത്തിൽ റിപ്പോർട്ട് ചെയ്തിട്ടുണ്ട്. സാങ്കേതികവിദ്യയുടെ സ്വാധീനം മൂലമുണ്ടായ അക്ഷമയും, പുരുഷ കേന്ദ്രീകൃത സമൂഹത്തിലെ പാകപ്പിഴയും കാരണം സ്ത്രീകളാണ് ഇരകളാകേണ്ടി വരുന്നത്. കേരള മനസാക്ഷിയെ ഞെട്ടിച്ചു കൊണ്ട് ഈയടുത്ത് നടന്ന കൊലപാതകങ്ങളുടെ വില്ലൻ അറിയാതെയും ചികിത്സിക്കപ്പെടാതെയും പോയ വ്യകതിത്വ വൈകല്യമാകാം.
സ്വാതന്ത്രമില്ലായ്മ (സഞ്ചരിക്കാനോ കളിക്കാൻ പോകുവാനോ പറ്റാത്ത അവസ്​ഥ), കൂട്ടുകാരെയോ, ബന്ധുക്കളെയോ, അധ്യാപകരെയോ കാണാൻ സാധിക്കാത്തത്. കോവിഡിനെക്കുറിച്ച് വാർത്തകൾ നിരന്തരം മുഖ്യാധാര മാധ്യമങ്ങളിൽ നിറഞ്ഞു നിൽക്കുന്നത്. ഇവയെല്ലാം മാനസിക സമ്മർദ്ദം കൂട്ടി. മറ്റൊരു പ്രധാനപ്പെട്ട പ്രശ്നമാണ് ഡിജിറ്റൽ അടിമത്തം. ഓൺലൈൻ വിദ്യാഭ്യാസം മൂലം മണിക്കൂറുകളോളം ഡിജിറ്റൽ ഉപകരണങ്ങളിൽ സമയം ചിലവഴിക്കുന്നു. ക്ലാസ് സമയത്ത് പോലും ക്യാമറ ഓഫ് ചെയ്ത് സാമൂഹ്യ മാധ്യമങ്ങളിൽ ആശയ വിനിമയം നടത്തുന്നു, ഗെയിമിങ് ചെയ്യുന്നു. അസൈൻറ്മെൻറ് ചെയ്യുന്നു എന്ന വ്യാജേന രാത്രി വൈകിയും ഫോണിൽ സമയം ചിലവഴിക്കുന്നു.
പരിഹാരം
മാനസികാരോഗ്യ നിയമം 2017 പ്രകാരം മാനസികാരോഗ്യ സേവനം ലഭിക്കുക എന്നുള്ളത് ഏതൊരു പൗരൻറെയും അവകാശമാണ്. ഒ.പി / കിടത്തി ചികിത്സയും സൗജന്യ മരുന്നുകളും ലഭിക്കുന്നു. ജില്ലാ മാനസികാരോഗ്യ പരിപാടിയുടെ ഭാഗമായി പ്രാഥമികാരോഗ്യ കേന്ദ്രം മുതൽ മാനസികാരോഗ്യ ചികിഝ ലഭ്യമാണ്. ശാരീരിക രോഗം പോലെ മാനസിക വെല്ലുവിളി നേരിടുന്നവർക്കും തുല്യ പ്രാധാന്യവും സേവനവും ലഭിക്കുക. മാനസിക ആരോഗ്യ ചികിഝയ്ക്ക് ഇൻഷ്വറൻസ്​ പരിരക്ഷ ഉറപ്പ് വരുത്തേണ്ടതുണ്ട്. അവരുടെ അവകാശങ്ങൾ ലംഘിക്കപ്പെടുന്ന പക്ഷം സൗജന്യ നിയമ സഹായം ഉറപ്പ് വരുത്തണം. 24 X 7 ദിശ ഹെൽപ്പ് ലൈൻ നമ്പർ 1056 ൽ മാനസികാരോഗ്യ സേവനം ലഭ്യമാണ്. സിനിമകളിലും മാധ്യമങ്ങളിലും മാനസിക രോഗങ്ങളെയും ചികിത്സയെയും കുറിച്ചുള്ള തെറ്റായ ചിത്രീകരണം തെറ്റിദ്ധാരണകളും വിവേചനവും വർധിപ്പിക്കുന്നു. ഇത് മാറാൻ ശരിയായ രീതിയിലുള്ള ശകതമായ ബോധവൽക്കരണം ആവശ്യമാണ്. മാനസികാരോഗ്യ വിദഗ്ധർ മാധ്യമങ്ങളിലും സമൂഹത്തിലും അവരുടെ പങ്കാളിത്തം ഉറപ്പു വരുത്തേണ്ടതാണ്. ചികിത്സക്കൊപ്പം തന്നെ ശരിയായ വിാന വിതരണവും പ്രാധാന്യം അർഹിക്കുന്നു. ഏതൊരു രോഗവും പോലെയാണ് മാനസികരോഗവും, ശരിയായ ചികിത്സയിലൂടെ രോഗികളെ ജീവിതത്തിലേക്ക് കൈപിടിച്ച് ഉയർത്താം. ഈ അസന്തുലിത ലോകത്ത് എല്ലാവർക്കും തുല്യമായ മാനസികാരോഗ്യം ഉറപ്പു വരുത്തുവാൻ പ്രയത്നിക്കാം.
മാനസികാരോഗ്യ സംബന്ധമായ അസുഖങ്ങളുടെ പട്ടികയിൽ ലോകാരോഗ്യസംഘടന(WHO) അമിത ലൈംഗിക ആസക്തിയെയും ഉൾപ്പെടുത്തി. ആറുമാസമായോ അതിലധികമായോ ഈ പ്രശ്‌നം നേരിടുന്നുണ്ടെങ്കിൽ അഥവ നിങ്ങൾക്ക് അസ്വസ്ഥതകൾ തോന്നുന്നുണ്ടെങ്കിൽ, ഇത് രോഗമെന്ന ഘട്ടത്തിലെത്തി എന്ന് തിരിച്ചറിയണമെന്നാണ് സംഘടനയുടെ നിർദ്ദേശം.
വീഡിയോ ഗെയിമുകളോടുള്ള അമിത താല്പര്യം മാനസിക പ്രശ്‌നങ്ങളുടെ പട്ടികയിൽ ഉൾപ്പെടുത്തിയത് കുറച്ചുദിവസങ്ങൾ മുൻപാണ്. ശാസ്ത്രീയ തെളിവുകളുടെ അടിസ്ഥാനത്തിൽ ആയിരുന്നു അത്. ലോകാരോഗ്യസംഘടനയുടെ ഡയറക്ടർ ഡോ. ശേഖർ സക്സേനയായിരുന്നു നിരവധി മാതാപിതാക്കളെ ആശങ്കയിലാഴ്ത്തിയ ഈ വാർത്ത പുറത്തുവിട്ടത്.
Compulsive Sexual Behavior Disorder എന്നാണ് ലൈംഗിക ആസക്തിക്കുള്ള ശാസ്ത്രീയ നാമം. ആരോഗ്യത്തെ പോലും അവഗണിച്ച് ലൈംഗിക ആവശ്യങ്ങൾ നിറവേറ്റാനുള്ള അനിയന്ത്രിതമായ ആഗ്രഹമാണിത്. ആഗ്രഹപൂർത്തീകരണത്തിന് ശേഷവും സന്തോഷം കണ്ടെത്താൻ സാധിക്കാത്തതാണ് അടിസ്ഥാന പ്രശ്‌നം.
പുറത്തുപറയാനുള്ള മടി കാണിക്കുന്നതാണ് ഈ സ്വഭാവമുള്ളവരെ കൂടുതലായി ബാധിക്കുന്ന പ്രശ്‌നമെന്നും ഡോക്ടർമാർ അഭിപ്രായപ്പെടുന്നു. വിഷാദം, ഉത്കണ്ഠ എന്നീ മാനസിക അസ്വാസ്ഥ്യങ്ങൾക്കൊപ്പം ദേശീയ ആരോഗ്യ സേവന പദ്ധതികളുടെ ഭാഗമായി അമിതലൈംഗിക ആസക്തിയെയും കാണുമെന്നാണ് ലോകാരോഗ്യസംഘടന പ്രതീക്ഷിക്കുന്നത്. ഇത്തരം നീക്കങ്ങളിലൂടെ മാനസിക അസ്വാസ്ഥ്യങ്ങളെക്കുറിച്ച് തുറന്ന് സംസാരിക്കുന്നവരുടെ എണ്ണം വര്ധിക്കുന്നുവെന്നാണ് വിദഗ്ധരുടെയും അഭിപ്രായം.
ശാംഭവി സിംഗ്
ഭാരതീയയായ ഒരു ചിത്രകാരിയും പ്രിന്റ്‌മേക്കറും ഇൻസ്റ്റലേഷൻ കലാകാരിയുമാണ് ശാംഭവി സിംഗ് (ജനനം. 1966). എൺപതുകളിൽ കലാജീവിതം തുടങ്ങിയ ശാംഭവിയുടെ സൃഷ്ടികളിലധികവും കാർഷിക പ്രമേയത്തിലധിഷ്ഠിതമായതാണ്. ഇന്ത്യയിലും വിദേശത്തും നിരവധി പ്രദർശനങ്ങളിൽ പങ്കെടുത്തിട്ടുണ്ട്. അമൂർത്തവും രൂപപരമല്ലാത്തതുമാണ് അവരുടെ ശൈലി.
ജീവിതരേഖ
പാറ്റ്ന ഫൈൻ ആർട്സ് കോളേജിലെ ബിരുദപഠനത്തിനു ശേഷം ബിഹാറിൽ നിന്നും ഡൽഹിയിലെത്തി. കലാകാരൻ സുബോദ് ഗുപ്തയുൾപ്പെടെയുള്ളവർ സഹപാഠികളായിരുന്നു. ഡൽഹി ഫൈൻ ആർട്സ് കോളേജിൽ നിന്നും ബിരുദാനന്തരബിരുദം നേടി. ന്യൂയോർക്കിലെ മ്യൂസിയം ഓഫ് മോഡേൺ ആർട്ടിലുൾപ്പെടെ ശാംഭവിയുടെ സൃഷ്ടികൾ പ്രദർശിപ്പിച്ചിട്ടുണ്ട്.
കൊച്ചി മുസിരിസ് ബിനാലെ 2018
ലഘുചിത്രം|ശാംഭവി സിംഗിന്റെ മാട്ടി മാ(ഭൂമിദേവി), എന്ന പ്രതിഷ്ഠാപനം പ്രധാനവേദിയായ ആസ്പിൻവാൾ ഹൗസിലായിരുന്നു ശാംഭവി സിംഗിന്റെ മാട്ടി മാ(ഭൂമിദേവി), എന്ന പ്രതിഷ്ഠാപനം പ്രദർശിപ്പിച്ചിരുന്നത്. കർഷകരുടെ ദുരിതപൂർണമായ ജീവിതമാണ് ഇതിന്റെ പ്രമേയം. "കർഷകന്റെ ജീവിതത്തിലെ കറുത്ത ഏടാണ് പ്രതിഷ്ഠാപനം പ്രദർശിപ്പിക്കുന്നതെന്ന്" ശാംഭവി പറയുന്നു. അരിവാളുകൾ, വിശറികൾ, ജലഹാരം(തൊട്ടികൾ കൂട്ടിക്കെട്ടി വെള്ളം കോരുന്നതിനുള്ള ഗ്രാമീണ സംവിധാനം) എന്നിവയാണ് ശാംഭവിയുടെ പ്രതിഷ്ഠാപനത്തിലെ പ്രധാന ഭാഗങ്ങൾ. അരിവാളിലൂടെ കർഷകന്റെ ദുരിതത്തെയും അവന്റെ പോരാട്ട വീര്യത്തെയും ശാംഭവി കാണിച്ചു തരുന്നു. വിശറി കർഷകന് ആശ്വാസം പകരുന്നതാണ്. അരിവാളിനെ പ്രതിരോധത്തിന്റെ പ്രതീകമാക്കുന്നതു പോലെ തന്നെ ജലഹാരത്തെ മൺമറഞ്ഞ് പോയ വിത്തുകളുടെ തിരിച്ചു വരവിനെ കാണിക്കുന്നു.
പുറം കണ്ണികൾ
വർഗ്ഗം:ഭാരതീയ ചിത്രകാരികൾ വർഗ്ഗം:കൊച്ചി-മുസിരിസ് ബിനാലെ 2018 വർഗ്ഗം:1966-ൽ ജനിച്ചവർ
അലക്സാണ്ടർ ഗ്രൊതെൻഡിക്
ഗണിതശാസ്ത്രജ്ഞനും യുദ്ധ വിരുദ്ധ പ്രചാരകനുമായിരുന്നു അലക്സാണ്ടർ ഗ്രൊതെൻഡിക് (ജീവിതകാലം: 28 മാർച്ച് 1928 – 13 നവംബർ 2014). ബീജഗണിത ജ്യാമിതി എന്ന ആധുനിക ഗണിത സിദ്ധാന്തത്തിന്റെ പ്രയോക്താവായിരുന്നു. പിന്നീട് ഗണിത മേഖല ഉപേക്ഷിച്ച് യുദ്ധ വിരുദ്ധ പ്രചാരകനായി.
ജീവിതരേഖ
ബദൽ ജീവിത പ്രചാരകനായ പിതാവിന്റെയും മാധ്യമ പ്രവർത്തകയായ അമ്മയുടെ മകനായി ബർലിനിൽ ജനിച്ചു. ജൂതനായ പിതാവിനെ നാസികൾ കൊലപ്പെടുത്തി.
1966 ൽ ഫീൽഡ് മെഡൽപുരസ്കാരം ലഭിച്ചെങ്കിലും നിരസിച്ചു. ലോകത്തിലെ പ്രധാന സർവകലാശാലകളിലെ ജോലി വാഗ്ദാനങ്ങളും സ്വീകരിച്ചില്ല. 1968 ലെ പാരീസ് വിദ്യാർത്ഥി പ്രക്ഷഓഭത്തിൽ പങ്കെടുത്തു. ഇറ്റാലിയൻ പ്രതിരോധ മന്ത്രാലയത്തിന്റെ ഫണ്ട് സ്വീകരിച്ച ഹയർ സയന്റിഫിക് ഇൻസ്റ്റിറ്റ്യൂട്ടിലെ അംഗത്വം ഉപേക്ഷിച്ചു. പരിസ്ഥിതി രാഷ്ട്രീയത്തിലും ആണവ വിരുദ്ധ പ്രവർത്തനങ്ങളിലും സജീവ പങ്കാളിയായി.
ലിനക്സ് ഫ്രം സ്ക്രാച്ച്
ജെറാർഡ് ബീക്ക്മാന്റെ ഒരു പുസ്തകത്തിന്റെ പേരും അതിനെ അടിസ്ഥാനമാക്കിയുള്ള ലിനക്സ് ഇൻസ്റ്റലേഷന്റെ ഒരു രീതിയുമാണ് ലിനക്സ് ഫ്രം സ്ക്രാച്ച്. നിലവിൽ ബ്രൂസ് ഡബ്ബുസാണ് പ്രധാമായും എൽഎഫ്എസ് പരിപാലിക്കുന്നത്. സ്രോതസ്സിൽ നിന്നും ഒരു ലിനക്സ് സിസ്റ്റം എങ്ങനെ നിർമ്മിക്കണം എന്ന് ഈ പുസ്തകത്തിൽ നൽകിയിരിക്കുന്നു. ഈ പുസ്തകം സ്വതന്ത്രമായി ലിനക്സ് ഫ്രം സ്ക്രാച്ച് സൈറ്റിൽ ലഭ്യമാണ്.
എൽഎഫ്എസിനു കീഴിലുള്ള പ്രൊജക്ടുകൾ
സ്രോതസ്സിൽ നിന്നും ഒരു ലിനക്സ് സിസ്റ്റം നിർമ്മിക്കാനുള്ള മാർഗ്ഗമാണ് ലിനക്സ് ഫ്രം സ്ക്രാച്ച്. പ്രീ-കംപൈൽ ചെയ്ത ലിനക്സ് ഡിസ്ട്രിബ്യൂഷൻ ഇൻസ്റ്റാൾ ചെയ്യുന്നതിനേക്കാൾ സ്വാഭാവികമായും ഒരു വലിയ പ്രക്രിയയാണ് ഇത്. ലിനക്സ് അടിസ്ഥാനമാക്കിയുള്ള ഓപ്പറേറ്റിങ് സിസ്റ്റങ്ങളുടെ ആന്തരിക പ്രവർത്തനങ്ങളെക്കുറിച്ച് കൂടുതൽ മനസ്സിലാക്കുൻ ഉതകുന്നതും, ഒരു കോംപാക്റ്റ്, ഫ്ലെക്സിബിൾ, സുരക്ഷിതവുമായ സിസ്റ്റമാണ് എന്നതാണ് എൽഎഫ്എസിന്റെ പ്രത്യേകത.
LFS ചെറുതും അടിസ്ഥാനപരവുമായി നിലനിർത്തുക എന്ന ഉദ്ദേശത്തോടുകൂടി ബിയോണ്ട് ലിനക്സ് ഫ്രം സ്ക്രാച് (BLFS) എന്ന പുസ്തകം എഴുതിയിട്ടുണ്ട്, LFS ൽ സൃഷ്ടിച്ച അടിസ്ഥാന ലിനക്സ് സിസ്റ്റം വികസിപ്പിക്കേണ്ടത് എങ്ങനെയെന്നാണ് ഈ പുസ്തകത്തിൽ നൽകിയിരിക്കുന്നത്. നെറ്റ്വർക്കിങ്, എക്സ്, ശബ്ദം, പ്രിന്റർ, സ്കാനർ പിന്തുണ എന്നിവ എങ്ങനെ കൂട്ടിച്ചേർക്കാം എന്ന് വായനക്കാരെ ഇത് പരിചയപ്പെടുത്തുകയും നയിക്കുകയും ചെയ്യുന്നു. റിലീസ് 5.0 മുതൽ BLFS പുസ്തകത്തിന്റെ പതിപ്പ് LFS പുസ്തക പതിപ്പുമായി പൊരുത്തപ്പെടുന്നതാണ്.
ക്രോസ് ലിനക്സ് ഫ്രം സ്ക്രാച് (CLFS) എന്ന പുസ്തകം ക്രോസ് കംപൈൽ ചെയ്യുന്നതിൽ കേന്ദ്രികരിച്ചിരിക്കുന്നു. ലിനക്സ് പ്രവർത്തിപ്പിക്കാൻ കഴിയുന്ന ഹെഡ്ലെസ്സ് അല്ലെങ്കിൽ എംബെഡ് ചെയ്ത സിസ്റ്റങ്ങൾക്ക് വേണ്ടി കംപൈൽ ചെയ്യുന്നതുൾപ്പെടെ എങ്ങനെയെന്ന് സിഎൽഎഫ്എസിൽ നൽകിയിരിക്കുന്നു. LFS പുസ്തകത്തിൽ ഉൾപ്പെടുത്തിയിട്ടില്ലാത്ത നൂതന സാങ്കേതികവിദ്യകൾ, ക്രോസ്-ബിൽഡ് ടൂൾചെയിൻസ്, മൾടിലൈബ്രറി പിന്തുണ (32 & 64-ബിറ്റ് ലൈബ്രറികൾ ഒരുമിച്ച്), കൂടാതെ ഇതര ആർക്കിടെക്ച്വറുകൾക്കു വേണ്ടിയുള്ള ഇൻസ്ട്രക്ഷൻ സെറ്റുകളായ SPARC, മിപ്സ്, ആൽഫ എന്നിവയേക്കുറിച്ചും സിഎൽഎഫ്എസിൽ നൽകിയിരിക്കുന്നു.
ഹാർഡഡ് ലിനക്സ് ഫ്രം സ്ക്രാച്ച് (HLFS) എന്ന പുസ്തകം ഹാർഡ്ഡ്ഡ് കേർണൽ പാച്ചുകൾ, നിർബന്ധിത ആക്സസ് കൺട്രോൾ നയങ്ങൾ, സ്റ്റാക്ക് സ്മാഷിംഗ് പ്രൊട്ടക്ഷൻ, അഡ്രസ്സ് സ്പേസ് ലേഔട്ട് റാൻഡമൈസേഷൻ തുടങ്ങിയ സുരക്ഷാ മെച്ചപ്പെടുത്തലുകളെ കേന്ദ്രീകരിക്കുന്നു. സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം സൃഷ്ടിക്കുന്നതിന്റെ പ്രധാന ഉദ്ദേശം കൂടാതെ, HLFS ഒരു സുരക്ഷാ അധ്യാപന ഉപകരണം എന്നതിന്റെ ദ്വിതീയ ലക്ഷ്യം ഉണ്ട്.
ഒരു എൽഎഫ്എസ് സിസ്റ്റം ഉണ്ടാക്കുന്ന പ്രക്രിയ ഓട്ടോമേറ്റ് ചെയ്യുന്നതിനായി രൂപകല്പന ചെയ്ത ഒരു പദ്ധതിയായാണ് ഓട്ടോമാറ്റെഡ് ലിനക്സ് ഫ്രം സ്ക്രാച്ച് (ALFS). എൽ.എഫ്.എസ്, ബിഎൽഎഫ്എസ് ബുക്കുകൾ ഒട്ടേറെ തവണ കടന്നുപോയിട്ടുള്ള ഉപയോക്താക്കളെ ലക്ഷ്യം വയ്ക്കുകയും, അവയിൽ ഉൾപെട്ടിട്ടുള്ള ജോലിഭാരം കുറയ്ക്കാൻ ശ്രമിക്കുകയും ചെയ്യുന്നു. LFS, BLFS എന്നീ പുസ്തകങ്ങളുടെ XML സ്രോതസ്സുകളിൽ നിന്നുള്ള നിർദ്ദേശങ്ങൾ നേരിട്ട് എക്സ്ട്രാക്ട് ചെയ്ത് നിർവ്വഹിക്കുക വഴി LFS, BLFS എന്നീ പുസ്തകങ്ങളെ പരീക്ഷിക്കുകയാണ് ദ്വിതീയ ലക്ഷ്യം.
ആവശ്യങ്ങളും നടപടിക്രമങ്ങളും
എൽഎഫ്എസ് നിർമ്മിക്കാൻ ഒരു ശുദ്ധമായ പാർട്ടീഷ്യനും ഒരു കമ്പ്യൂട്ടറും കമ്പൈലർ അടങ്ങിയിട്ടുള്ള ഒരു ലിനക്സ് സിസ്റ്റവും മറ്റ് ചില പ്രധാന സോഫ്റ്റ്‌വേർ ലൈബ്രറികളും ആവശ്യമാണ്. നിലവിലുളള ലിനക്സ് സിസ്റ്റത്തിൽ നിന്നും ഇൻസ്റ്റാൾ ചെയ്യുന്നതിനു് പകരം, എൽഎഫ്എസ് സിസ്റ്റം ഉണ്ടാക്കുന്നതിനു് ലൈവ് സിഡിയും ഉപയോഗിയ്ക്കാം.
പ്രോജക്റ്റ് മുന്നെ ലിനക്സ് ഫ്രം സ്ക്രോച്ച് ലൈവ് സിഡി കൈകാര്യം ചെയ്തിരുന്നു. എൽഎഫ്എസ് ലൈവ് സിഡിയിൽ എല്ലാ ഉറവിട പാക്കേജുകളും (പൂർണ്ണ ലൈവ് സി.ഡി.യിൽ മാത്രം), എൽഎഫ്എസ് ബുക്ക്, ഓട്ടോമേറ്റഡ് ബിൽഡിംഗ് ടൂളുകൾ, (ചെറു ലൈവ് സിഡി വേർഷൻ ഒഴികെ) പ്രവർത്തിപ്പിക്കാൻ ഒരു Xfce GUI എൻവയോൺമെന്റും ഉൾപെട്ടിരുന്നു. LFS version7 നു മുകളിലോട്ട് ഔദ്യോഗിക എൽഎഫ്എസ് ലൈവ് സിഡി ഇപ്പോൾ ലഭ്യമല്ല. എന്നിരുന്നാലും, LFS 7.x ന് യഥാക്രമം 32-ബിറ്റ് അല്ലെങ്കിൽ 64-ബിറ്റ് കെർണലും യൂസേർസ്പേസും നിർമ്മിക്കാൻ രണ്ട് അനൗദ്യോഗിക നിർമ്മിതികൾ ഉണ്ട്.
ആദ്യം, ജിസിസി, ജിലിബ്സി, ബിൻയൂട്ടിൽസ് തുടങ്ങിയ എൽഎഫ്എസ് കംപൈൽ ചെയ്യുന്നതിനുള്ള ഉപകരണങ്ങളടങ്ങിയ ഒരു ഉപകരണശേഖരം കംപൈൽ ചെയ്യണം. ശേഷം, പുതിയ സിസ്റ്റം നിർമ്മിയ്ക്കുന്നതിനായുള്ള ടൂൾചെയിന്റെ പാർട്ടീഷനിലേക്കു് റൂട്ട് ഡയറക്ടറി മാറ്റണം (chroot ഉപയോഗിച്ചു്). കംപൈൽ ചെയ്യുന്ന ആദ്യ പാക്കേജുകളിൽ ഒന്ന് glibc ആണ്; പിന്നീടു്, ടൂൾചൈനിന്റെ ലിങ്കർ പുതുതായി നിർമ്മിച്ച glibc-ലേക്ക് ലിങ്ക് ചെയ്യുന്നതിനായി ക്രമീകരിച്ചു്,  പൂർത്തിയായ സിസ്റ്റത്തിലുള്ള മറ്റെല്ലാ പാക്കേജുകളും അതുമായി ബന്ധിപ്പിയ്ക്കാവുന്നതാണു്. Chroot ഘട്ടത്തിൽ, ബാഷ് ന്റെ ഹാഷിങ് സവിശേഷത ഓഫ് ചെയ്യുകയും താൽക്കാലിക ടൂൾചെയിന്റെ ബിൻ ഡയറക്ടറി PATH ന്റെ അവസാന ഭാഗത്തേക്കു ചേർക്കുകയും ചെയ്യുന്നു. ഈ രീതിയിൽ പുതുതായി കമ്പൈഡ് പ്രോഗ്രാമുകൾ PATH ൽ ആദ്യം വരുന്നു, കൂടാതെ പുതിയ സിസ്റ്റം സ്വന്തം ഘടകങ്ങളിൽ നിർമ്മിതമാകുകയും ചെയ്യുന്നു.
References
വർഗ്ഗം:സ്വതന്ത്ര സോഫ്റ്റ്‌വെയർ
ജാൻ എ മൻ
നവാഗതനായ ചിദംബരം എസ് പൊതുവാൾ രചനയും സംവിധാനവും നിർവഹിച്ച്  2021-ൽ പുറത്തിറങ്ങിയ മലയാള ചലച്ചിത്രമാണ് ജാൻ എ മൻ. ചിദംബരത്തിന്റെ ഇളയ സഹോദരൻ ഗണപതിയും സപ്നേഷ് വരച്ചാലും ചേർന്നാണ് ഈ ചിത്രത്തിന്റെ രചന നിർവഹിച്ചത്. ബേസിൽ ജോസഫ്, ബാലു വർഗീസ്, ലാൽ, അർജുൻ അശോകൻ, ഗണപതി എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
വർഗ്ഗം:2020-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:2021-ൽ പുറത്തിറങ്ങിയ ചലച്ചിത്രങ്ങൾ
രേഖാംശം 5 കിഴക്ക്
ഗ്രീൻവിച്ചിന് കിഴക്ക് അഞ്ച് ഡിഗ്രിയിലുള്ള രേഖാംശരേഖയാണ് രേഖാംശം 5 കിഴക്ക് അഥവാ മെറീഡിയൻ 5° ഈസ്റ്റ് എന്ന് അറിയപ്പെടുന്നത്. ഉത്തര ധ്രുവത്തിൽ നിന്ന് തുടങ്ങി ആർട്ടിക് സമുദ്രം, അറ്റ്ലാന്റിക് മഹാസമുദ്രം, യൂറോപ്പ്, ആഫ്രിക്ക, ദക്ഷിണ സമുദ്രം, അന്റാർട്ടിക്ക എന്നിവയിലൂടെ കടന്ന് ഇത് ദക്ഷിണ ധ്രുവത്തിൽ അവസാനിക്കുന്നു.
ടെനാസെറിം മലകൾ
ടെനാസെറിം മലനിരകൾ അല്ലെങ്കിൽ ടെനാസെറിം റേഞ്ച്, ഏകദേശം 1,700 കിലോമീറ്റർ ദൈർഘ്യമുള്ളതും തെക്കുകിഴക്കൻ ഏഷ്യയിലെ ഇൻഡോ-മലയൻ പർവ്വതനിര യുടെ ഭാഗമായ ഒരു പർവത ശൃംഖലയാണ്. താരതമ്യേന താഴ്ന്ന നിലയിലാണെങ്കിലും ഈ പർവത നിരകൾ തായ്ലാന്റിന്റേയും ബർമ്മയുടേയും വടക്കൻ, മദ്ധ്യ മേഖലകളിലെ ഒരു ഫലപ്രദമായ വരമ്പായി പ്രവർത്തിക്കുന്നു. സ്വരാജ്യ സീമകൾക്കുമപ്പുറമെത്തുന്ന രണ്ടു പ്രധാന പാതകളും ക്രോസ് ബോർഡർ പോയിന്റുകളും മാത്രമാണ് ചുംഫോണിനും ടാക്കിനുമിടയിലെ ത്രീ പഗോഡാസ് ചുരത്തിലും മായേ സോട്ടിലുമുള്ളത്. ശ്രേണിയുടെ വടക്കേ അറ്റത്തിനപ്പുറത്താണ് മായേ സോട്ട് സ്ഥിതിചെയ്യുന്നത്. അവിടെ ടെസാസെരി മലനിരകൾ ഡാവ്നാ ശ്രേണിയുമായി കൂട്ടിമുട്ടുന്നു. പ്രാച്യാപ് ഖിരി ഖാനിനടുത്തുള്ള സിങ് ഖോൺ, അതുപോലെത്ന്ന കാഞ്ചനബുരിക്കു വടക്കുള്ള ബോങ് ടി, ഫു നാം റോൺ എന്നിവിടങ്ങളിലാണ് ചെറിയ ക്രോസ്-ബോർഡർ പോയിന്റുകളുള്ളത്. നിർദ്ദിഷ്ട ഡാവൈ ഡീപ്‍വാട്ടർ പോർട്ട് പ്രൊജക്റ്റുിനോടൊപ്പം ബാങ്കോക്കിനും തുറമുഖത്തിനുമിടയിൽ ഒരു ഹൈവേയും റെയിൽപ്പാതയും പൂർത്തിയാകുന്നതോടെ ഫു നാം റോണിനും പ്രാധാന്യം ലഭിക്കുന്നതാണ്.
ഭൂമിശാസ്ത്രം
ഹിമാലയ പർവ്വതനിരയേക്കാൾ പഴക്കമുള്ള ഗ്രാനൈറ്റ് പർവതനിരയുടെ ഭാഗമാണ് ടെനാസിം മലനിരകൾ.
ചരിത്രം
ഈ മലനിരകൾ ബർമയ്ക്കും തായ്ലാന്റിലിനുമിടയിലെ ഒരു പ്രകൃതിദത്ത അതിർവരമ്പായി നിലനിൽക്കുന്നുവെങ്കിലും 1759 ൽ ബർമീസ്-സയാമീസ് യുദ്ധകാലത്ത് (1759-1760) അലൌങ്പായയും അദ്ദേഹത്തിന്റെ പുത്രനും നയിച്ച ബർമീസ് സൈന്യം, ഈ മലനിരകൾ ഭേദിച്ച് അതിർത്തി കടന്നിരുന്നു. ശക്തമായ പ്രതിരോധമുള്ള സയാമീസ് നിലപാടുകളെ ഹ്വസ്വമായതും കൂടുതൽ നേരിട്ടുള്ളതുമായ അധിനിവേശ പാതകളിലൂടെ ചുറ്റുപാടുംനിന്നു വളഞ്ഞ് ആക്രമിക്കുകയായിരുന്ന ബർമ്മീസ് യുദ്ധപദ്ധതി. അധിനിവേശ സേന തീരപ്രദേശത്തെ താരതമ്യേന ദുർബ്ബലമായ സയാമീസ് പ്രതിരോധത്തെ മറികടന്ന്, ടെനാസെറിം മലനിരകളെ മുറിച്ചുകടന്ന് ഗൾഫ് ഓഫ് സയാം തീരത്തേയ്ക്കും തുടർന്നു വടക്ക് അയുത്തായ ലക്ഷ്യമാക്കിയും നീങ്ങി.
1942 ജനുവരിയിൽ, ജപ്പാൻ സേനയുടെ ബർമ്മ അധിനിവേശകാലത്ത്, ജാപ്പനീസ് 33ഡി ഡിവിഷനിലെ പ്രധാന സൈന്യം പടിഞ്ഞാറൻ ദിശയിൽ റംഗൂണിനുനേരേയുള്ള അവരുടെ പ്രധാന ആക്രമണം അഴിച്ചുവിട്ടത് തായ്ലാന്റിലെ ടെനാസെറിം മലനിരകളിലെ കാവ്ക്കാരീക്ക് ചുരത്തിലൂടെയായിരുന്നു. ജപ്പാനിലെ സൈനിക എൻജിനീയർമാർ പർവതങ്ങളെ മുറിച്ചു കടന്നുപോകുന്ന ഒരു റോഡ് നിർമ്മിച്ചുവെങ്കിലും അസംഖ്യം വരുന്ന കാലാൾപ്പടകൾ വനങ്ങളും കിഴുക്കാംതൂക്കായ മലഞ്ചെരുവുകളും കാൽനടയായി താണ്ടിയാണ് ഈ മലനിരകൾ കടന്നുപോയത്. മഴക്കാലത്ത് അപ്രായോഗികമായിരുന്ന ഈ റോഡിലെ ചെളിയും അരുവികളും വനത്തിലെ ധാരാളമായുള്ള അട്ടകളും ജപ്പാൻ സേനയുടെ മുന്നേറ്റത്തിനു കടുത്ത പ്രതിരോധവും പ്രയാസങ്ങളും സൃഷ്ടിക്കുന്നതായിരുന്നു.
1942 നും 1943 നും ഇടയിൽ ബാങ്കോക്കിനും യാംഗോണിനും ഇടയിലുള്ള ബർമ റയിൽവേപാതയുടെ നിർമ്മാണ കാലത്ത് ടെനാസെറിം റേഞ്ചിലെ ഹെൽഫയർ പാസ് പാത നിർമ്മിക്കാൻ കടുത്ത ബുദ്ധിമുട്ടുള്ള ഒരു ഭാഗമായിരുന്നു. റെയിൽവേയുടെ ഏറ്റവും ബൃഹത്തായ പാറപൊട്ടിക്കൽ യത്നമായിരുന്നു അക്കാലത്തു നടന്നത്. ഡെത്ത് റെയിൽവേ എന്നുകൂടി അറിയപ്പെടുന്ന ഈ പാതയുടെ നിർമ്മാണം അതിന്റെ ഒറ്റപ്പെട്ട കിടപ്പും നിർമ്മാണത്തിനു യോജിച്ച ഉപകരണങ്ങളുടെ അപര്യാപ്തതയും കാരണമായി കടുത്ത വെല്ലുവിളികൾ നേരിടുന്നതായിരുന്നു. ഈ മലനിരകളുടെ ഭേദനത്തിന് ആസ്ട്രേലിയൻ, ബ്രിട്ടീഷ്, ഡച്ച്, മറ്റ് സഖ്യകക്ഷികളുടെ യുദ്ധത്തടവുകാരോടൊപ്പം ചൈന, മലയ, തമിഴ് തൊഴിലാളികളുടേയം സേവനം ജപ്പാൻ സേനയക്ക് ആവശ്യമുണ്ടായിരുന്നു. ആറ് ആഴ്ചകളെടുത്ത റെയിൽവേ മാർഗ്ഗം തുറക്കുവാനുള്ള ഉദ്യമത്തിൽ ജപ്പാൻ, കൊറിയ ഗാർഡുകളുടെ മർദ്ദനത്താൽ 69 ആളുകൾ മരണമടയുകയും മറ്റനേകം പേർ കോളറ, അതിസാരം, പട്ടിണി, ക്ഷീണം എന്നിവയാലും മരണമടഞ്ഞു.
അവലംബം
വർഗ്ഗം:മലായ് ഉപദ്വീപ് വർഗ്ഗം:തായ്‌ലാന്റിലെ പർവ്വതനിരകൾ
ബർകത് അഹമ്മദ്
ബർകത് അഹമ്മദ് (1787 - ജൂൺ 5, 1858) ഒരു വിപ്ലവകാരിയും 1857- ലെ ഇന്ത്യൻ ലഹളയുടെ മുൻനിരക്കാരനുമായിരുന്നു. അവധ് മേഖലയിലെ ചിനാത്ത് യുദ്ധത്തിൽ ഇന്ത്യൻ വിപ്ലവകാരികളുടെ സൈന്യത്തെ നയിച്ചു. ബർക്ക് അഹ്മദ് വളരെ പരിശീലനം നേടിയ ബ്രിട്ടീഷ് ശിപായിയായിരുന്നു. ബ്രിട്ടീഷ് ഓഫീസറായ സർ ഹെൻട്രി ലോറൻസിനെതിരെയുള്ള വിമതരെ അദ്ദേഹം റസിഡൻസിയിലേയ്ക്ക് നയിച്ചു.
ചിനാട്ട് യുദ്ധം
1857 ജൂൺ 30 ന് സർ ഹെൻറി ലോറൻസിന് ലക്നൗ ആക്രമിക്കുന്നതിനുള്ള വിമതരുടെ നീക്കത്തെക്കുറിച്ച് വിവരം ലഭിച്ചു. സർ ഹെൻട്രി ലോറൻസ് ഈ വിമതരുടെ ആക്രമണം തകർക്കാമെന്ന ആത്മവിശ്വാസമുണ്ടായിരുന്നു. അദ്ദേഹം പട്ടാളത്തെ നയിക്കുകയും റെസിഡൻസിയിൽ നിന്നും ഒരു ബോഗിയിൽ വരികയും ചെയ്തു. ബ്രിട്ടീഷ് സൈന്യത്തിൽ 300 ബ്രിട്ടീഷ് പട്ടാളക്കാരും 200 ഇന്ത്യൻ സൈനികരും 200 കുതിരപ്പടയാളികളും 13 പീരങ്കികളും ഉൾപ്പെട്ടിരുന്നു. ലക്നൗവിൽ നിന്ന് പന്ത്രണ്ട് മൈൽ അകലെയുള്ള ചിനാട്ട് ഗ്രാമത്തിനടുത്തുള്ള ആക്രമണത്തിന് ബ്രിട്ടീഷുകാരുടെ ഈ നീക്കത്തെ ബർകത് അഹമ്മദ് മുൻകൂട്ടികണ്ടിരുന്നു.
ബർകത് അഹമ്മദ് കലാപകാരിയായ സൈന്യത്തിനെതിരെ 5000 സൈനികരെ നയിച്ചു. കൂടാതെ അഹ്മദുള്ള ഷായുടെ കീഴിൽ ഒരു കമാൻഡറായിരുന്നു. ചിനാട്ട് യുദ്ധത്തിനുശേഷം ബ്രിട്ടീഷുകാർ റസിഡൻസിയിൽ നിന്ന് പിൻവാങ്ങുകയും ചെയ്തു. രണ്ട് ദിവസം കഴിഞ്ഞ് ഹെൻറി ലോറൻസ് ഒരു പൊട്ടിത്തെറി മൂലം പരിക്കേറ്റ നിലയിൽ മരണമടഞ്ഞു.
കൂടുതൽ വായനയ്ക്ക്
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1787-ൽ ജനിച്ചവർ വർഗ്ഗം:1858-ൽ മരിച്ചവർ
ബൈറാൻ ഖാൻ
മുഗൾ സൈന്യത്തിന്റെ കമാൻഡർ-ഇൻ-ചീഫ്, മുഗൾ ചക്രവർത്തിമാരായ ഹുമയൂണിന്റെയും അക്ബറിന്റെയും കൊട്ടാരത്തിലെ ശക്തനായ രാഷ്ട്രതന്ത്രജ്ഞൻ എന്നീ പദവികളിൽ സേവനം ചെയ്ത് പ്രശസ്തനായ വ്യക്തിയായിരുന്നു മുഹമ്മദ് ബൈറാം ഖാൻ (സി. 18 ജനുവരി 1501-സി. 31 ജനുവരി 1561)
അക്ബറിന്റെ രക്ഷാധികാരി, മുഖ്യ ഉപദേഷ്ടാവ്, ഉപദേഷ്ടാവ്, അധ്യാപകൻ, ഏറ്റവും വിശ്വസ്തനായ സഹയി എന്നീ നിലകളിലും അദ്ദേഹം പ്രശസ്തനായി. "രാജാക്കന്മാരുടെ രാജാവ്" എന്നർഥം വരുന്ന ഖാൻ-ഇ-ഖാനൻ എന്നാണ് അക്ബർ അദ്ദേഹത്തെ വിശേഷിപ്പിച്ചത്. ബൈറാം "ബേഗ്" എന്നാണ് ബൈറാമിനെ ആദ്യം വിളിച്ചിരുന്നത്, എന്നാൽ പിന്നീട് 'ഖ' അഥവാ ഖാൻ എന്ന് പേരിൽ ആദരിക്കപ്പെട്ടു. ഇന്ത്യയിലെ മുഗൾ അധികാരം പുന സ്ഥാപിക്കാൻ ദൃഢനിശ്ചയം ചെയ്ത ഒരു ആക്രമണോത്സുകനായ ജനറലായിരുന്നു അദ്ദേഹം. രണ്ട് ദിവാനുകൾ അദ്ദേഹത്തിനുണ്ട്, ഒന്ന് പേർഷ്യൻ ഭാഷയിലും മറ്റൊന്ന് ചഗതായിലും.
ആദ്യകാല ജീവിതവും പൂർവ്വികരും
മധ്യ ഏഷ്യയിലെ ബഡാക്ഷൻ പ്രദേശത്താണ് ബൈറാം ഖാൻ ജനിച്ചത്, കാര കൊയൺലു കോൺഫെഡറേഷനിലെ   ബഹർലു തുർക്കോമൻ വംശത്തിൽ പെട്ടയാളായിരുന്നു. പതിറ്റാണ്ടുകളായി പടിഞ്ഞാറൻ പേർഷ്യ ഭരിച്ചിരുന്ന കാര കൊയൺലു അവരുടെ അക് കൊയൺലു എതിരാളികളാൽ അട്ടിമറിക്കപ്പെട്ടു. ബൈറാം ഖാന്റെ പിതാവ് സെയ്ഫലി ബേഗ് ബഹർലു, മുത്തച്ഛൻ ജനാലി ബേഗ് ബഹർലു എന്നിവർ ബാബറിനായി സേവനം ചെയ്തിരുന്നു. അദ്ദേഹത്തിന്റെ മുതുമുത്തച്ഛനും മുത്തശ്ശിയും പിരാളി ബേഗ് ബഹർലുവും കാര കൊയുൻലു ഭരണാധികാരി ഖാറ ഇസ്കന്ദറിന്റെ മകളായ ഭാര്യയും ആയിരുന്നു; പിരളിയുടെ സഹോദരി പാഷാ ബീഗത്തിലൂടെ മരുമകൾ ബാബറിന്റെ ഭാര്യമാരിൽ ഒരാളായിരുന്നു.
ഹുമയൂണിൻറെ കീഴിലെ സേവനം
16 -ആം വയസ്സിൽ ബാബറിന്റെ സേവനത്തിൽ പ്രവേശിച്ച ബൈറാം ഇന്ത്യയിലെ ആദ്യ മുഗൾ അധിനിവേശങ്ങളിൽ സജീവ പങ്കുവഹിച്ചു. ബൈഹാം ഖാൻ പിന്നീട് ഹുമയൂണിന്റെ കീഴിൽ മുഗൾ സാമ്രാജ്യം സ്ഥാപിക്കുന്നതിൽ വലിയ സംഭാവന നൽകി. 1540 -ൽ, കനൗജ് യുദ്ധത്തിൽ, ഷേർ ഷാ സൂരിയുടെ ആൾക്കാർ അദ്ദേഹത്തെ പിടികൂടി, പക്ഷേ പിന്നീട് സാഹസികമായ ഒരു രക്ഷപ്പെടൽ നടത്തി, 1543 ജൂലൈയിൽ സിന്ധിൽ വീണ്ടും ഹുമയൂണിൽ ചേർന്നു. പേർഷ്യയിലെ പ്രവാസകാലത്ത് അദ്ദേഹം ഹുമയൂണിനൊപ്പം ഒൻപത് വർഷം ഗവർണറായി സേവനമനുഷ്ഠിക്കുന്നതിനുമുമ്പ് കാണ്ഡഹാർ കീഴടക്കാൻ സഹായിച്ചു. 1556 -ൽ, ഹുമയൂണിന്റെ ഹിന്ദുസ്ഥാൻ തിരിച്ചുപിടിക്കുന്നതിൽ ഒരു കമാൻഡർ എന്ന നിലയിൽ അദ്ദേഹം ഒരു പ്രധാന പങ്ക് വഹിച്ചു
ബാഹ്യ ലിങ്കുകൾ
വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ വർഗ്ഗം:CS1: long volume value വർഗ്ഗം:CS1 errors: missing periodical
ജോസ് എഡ്വാർഡോ ഡോസ് സാന്റോസ്
അംഗോളയുടെ പ്രസിഡന്റാണ് ജോസ് എഡ്വാർഡോ ഡോസ് സാന്റോസ് (ജനനം: 28 ആഗസ്റ്റ് 1942).
പുറം കണ്ണികൾ
NB: Both links are partisan, though in opposite directions
വർഗ്ഗം:അംഗോളയുടെ പ്രസിഡന്റുമാർ വർഗ്ഗം:ആഫ്രിക്കയിലെ രാഷ്ട്രീയപ്രവർത്തകർ വർഗ്ഗം:1942-ൽ ജനിച്ചവർ
സൽമാൻ ടൂർ
പാകിസ്താൻ സ്വദേശിയായ ചിത്രകാരനാണ് സൽമാൻ ടൂർ. ബ്രൂക്ക്‌ലിൻ കേന്ദ്രീകരിച്ചു പ്രവർത്തിക്കുന്നു. സ്വദേശത്തും വിദേശത്തുമായി നിരവധി ചിത്ര പ്രദർശനങ്ങൾ നടത്തിയിട്ടുണ്ട്.
ജീവിതരേഖ
പാകിസ്താനിലെ ലാഹോറിൽ 1983 ൽ ജനിച്ചു. 2009 ൽ ബ്രൂക്ക്‌ലിൻ പ്രാറ്റ് ഇൻസ്റ്റിറ്റ്യൂട്ടിൽ നിന്ന് പെയിന്റിംഗിൽ ബിരുദാനന്തര ബിരുദം നേടി. സൂഫി കവിതയുടെയും ചിന്തയുടെയും രൂപകങ്ങൾ തന്റെ രചനകളിൽ ഉപയോഗപ്പെടുത്താറുണ്ട്. കിഴക്കും പടിഞ്ഞാറുമുള്ള പോപ്പ് സംസ്കാരത്തിലും കലാ ചരിത്രത്തിൽ നിന്നുള്ള ഡിസൈനുകളാൽ സമ്പന്നമാണ് ടൂർ പെയിന്റിംഗുകൾ.
കൊച്ചി-മുസിരിസ് ബിനാലെ 2016
ദ റെവലേഷൻ പ്രോജക്ട് എന്ന പ്രതിഷ്ഠാപനമാണ് ആസ്പിൻവാളിലെ പ്രധാന വേദിയിൽ അവതരിപ്പിച്ചത്. ഇതിൽ ചിത്രങ്ങളുടെയും കൊളാഷുകളുടെയും ശ്രേണിക്കൊപ്പം പാകിസ്താനിൽ നിന്നും നാടു കടത്തപ്പെട്ട കവി ഹസൻ മുജ്താബ അദ്ദേഹത്തിന്റെ ഫോർ അലൻ ഗിൻസ്‌ബർഗ് എന്ന ഉറുദു കവിത വായിക്കുന്ന വീഡിയോ ദൃശ്യവുമുണ്ട്.
പുറം കണ്ണികൾ
̽* വെബ‌സൈറ്റ് ːhttp://www.salmantoor.com
വർഗ്ഗം:1983-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പാകിസ്താനി കലാകാരന്മാർ വർഗ്ഗം:കൊച്ചി-മുസിരിസ് ബിനാലെ 2016
സഹ്യാദ്രി കടുവ സംരക്ഷണകേന്ദ്രം
ഇന്ത്യയിലെ മഹാരാഷ്ട്രസംസ്ഥാനത്ത് സ്ഥിതിചെയ്യുന്ന ഒരു കടുവ സംരക്ഷണകേന്ദ്രമാണ് സഹ്യാദി കടുവ സംരക്ഷണകേന്ദ്രം. 2008ൽ ഇന്ത്യാഗവൺമെന്റാണ് ഈ സംരക്ഷണകേന്ദ്രം നിർമ്മിച്ചത്. പശ്ചിമഘട്ടത്തിന്റെ സഹ്യാദ്രി മലനിരകളിലാണ് ഈ കടുവസംരക്ഷണകേന്ദ്രം സ്ഥിതിചെയ്യുന്നത്. മഹാരാഷ്ട്ര, കർണ്ണാടക, ഗോവ എന്നീ സംസ്ഥാനങ്ങളിലായി ഈ കടുവസംരക്ഷണകേന്ദ്രം വ്യാപിച്ചുകിടക്കുന്നു. നിത്യഹരിതവനങ്ങളും അർദ്ധ നിത്യ ഹരിതവനങ്ങളുമാണ് ഈ പ്രദേശത്ത് കാണപ്പെടുന്നത്. ആർദ്രത കൂടിയ കാലാവസ്ഥയാണ് പൊതുവേ. സതര (മഹാബലേശ്വർ, മേധ, സതര, പഠാൻ), സാംഗ്ലി(ശൈരല താലൂക്ക്), കോലാപൂർ(ശൗവാടി താലൂക്ക്), രത്നഗിരി(സംഗമേശ്വർ, ഖീഡ് താലൂക്കുകൾ) എന്നീജില്ലകളിലായി സഹ്യാദ്രി കടുവസംരക്ഷണകേന്ദ്രം വ്യാപിച്ചുകിടക്കുന്നു.
പ്രദേശം
സഹ്യാദ്രി കടുവസംരക്ഷണകേന്ദ്രത്തിന്റെ വടക്കുഭാഗം കൊയ്ന വന്യജീവിസംരക്ഷണകേന്ദ്രവും തെക്കുഭാഗം ചന്ദോളി ദേശീയോദ്യാനവും പങ്കുവയ്ക്കുന്നു. രാധാനഗരി വന്യജീവിസംരക്ഷണകേന്ദ്രം കൂടി ഇതിന്റെ പരിധിയിൽ പെടുത്തിയിട്ടുണ്ട്.
സഹ്യാദ്രി കടുവസംരക്ഷണകേന്ദ്രത്തിന്റെ ആകെ വിസ്തീർണ്ണം
References
വർഗ്ഗം:മഹാരാഷ്ട്രയുടെ ഭൂമിശാസ്ത്രം - അപൂർണ്ണലേഖനങ്ങൾ വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
വാസ്‌വോ എക്‌സ് വാസ്‌വോ
അമേരിക്കൻ ഫോട്ടോഗ്രാഫറും പ്രതി‍ഷ്ഠാപന കലാകാരനുമാണ് വാസ് വോ എക്‌സ് വാസ് വോ. രാജസ്ഥാനിൽ താമസിച്ച് കലാപ്രവർത്തനം നടത്തുന്നു. ഫോട്ടോഗ്രാഫും ശിൽപ്പങ്ങളും മറ്റും ഒന്നിച്ചു ചേർന്ന ഇൻസ്റ്റലേഷനുകളാണ് ഇദ്ദേഹത്തിന്റെ സൃഷ്ടികൾ.
ജീവിതരേഖ
അമേരിക്കയിലെ വിസ്കോൺസിൻ സ്വദേശിയായ വാസ് വോ 2001 ലാണ് രാജസ്ഥാനിലെ ഉദയ്പൂരിൽ താമസമായത്. 2014 ൽ കൊച്ചി മുസിരിസ് ബിനാലെയോടൊപ്പം നടത്തിയ കൊളാറ്ററൽ പ്രദർശനത്തിൽ പങ്കെടുത്തു. മട്ടാഞ്ചേരിയിൽ മിൽ ഹാൾ കോംപൗണ്ടിലായിരുന്നു 'സ്ലീപ്പിങ് ത്രൂ ദി മ്യൂസിയം' എന്ന കലാസൃഷ്ടി വാസ് വോ പ്രദർശിപ്പിച്ചത്. ഫോട്ടോ ഹാൻഡ് കളർ ചെയ്യുന്ന രാജേഷ് സോനി, മിനിയേച്ചർ രൂപങ്ങളുണ്ടാക്കുന്ന ആര‍്‍. വിജയ്, ലിത്തോഗ്രാഫർ സുബ്രത് കുമാർ ബെഹ്റ, ടെറാകോട്ട കലാകാരൻ ശ്യാം ലാൽ കുംഭാർ എന്നിവരുമൊത്തുള്ള സഹവർത്തിത രചനയാണ് 'സ്ലീപ്പിങ് ത്രൂ ദി മ്യൂസിയം'.
പുറം കണ്ണികൾ
വർഗ്ഗം:അമേരിക്കൻ നിശ്ചലചിത്ര ഛായാഗ്രാഹകർ വർഗ്ഗം:1953-ൽ ജനിച്ചവർ
വതറിങ് ഹൈറ്റ്സ്
ഐറിഷ് എഴുത്തുകാരിയായ എമിലി ബ്രോണ്ടിയുടെ പ്രശസ്തമായ നോവലാണ് വതറിങ് ഹൈറ്റ്സ്. 1847ൽ രണ്ട് ഭാഗങ്ങളായാണ് ഈ നോവൽ പുറത്തു വന്നത്. എല്ലിസ് ബെൽ എന്ന തൂലികാനാമത്തിലാണ് അന്ന് ഈ നോവൽ എഴുതിയത്. പക്ഷെ അന്ന് അത് വേണ്ടത്ര ശ്രദ്ധിക്കപ്പെട്ടില്ല. വിൽപ്പനയുടെ സാദ്ധ്യത കൂട്ടാൻ വേണ്ടി പ്രസാധകൻ തോമസ് ന്യൂബി, ജെയ്ൻ ഐർ, ആഗ്നസ് ഗ്രേ, വതറിങ് ഹൈറ്റ്സ് എന്നീ രചനകൾ ഒരേ എഴുത്തുകാരിയുടേതാണെന്ന് പ്രചരിപ്പിച്ചു. എന്നാൽ ജെയ്ൻ ഐർ എഴുതിയത് ഷാർലറ്റ്ബ്രോണ്ടിയും ആഗ്നസ് ഗ്രേ എഴുതിയത് ആൻ ബ്രോണ്ടിയുമാണ്. (എമിലി, ആൻ, ഷാർലറ്റ് എന്നിവർ ഇംഗ്ലീഷ് വിക്റ്റോറിയൻ യുഗത്തിലെ ബ്രോണ്ടി സഹോദരിമാർ എന്ന് അറിയപ്പെടുന്നു). വതറിങ് ഹൈറ്റ്സ്, ആഗ്നസ് ഗ്രേ എന്നിവയുടെ രണ്ടാമത്തെ പതിപ്പിന്റെ ആമുഖത്തിൽ ഷാർലറ്റ് ഇത് പരസ്യമായി തിരുത്തിയിട്ടുണ്ട്.
പ്രമേയം
എമിലി ബ്രോണ്ടി എഴുതിയ ഒരേയൊരു നോവലാണ് വതറിങ് ഹൈറ്റ്സ്. അവരുടെ മാസ്റ്റർപീസ് എന്നറിയപ്പെടുന്ന രചനയും ഇതു തന്നെയാണ്. രണ്ട് കുടുംബങ്ങളും അതിനിടയിൽ വരുന്ന അപരിചിതനായ ഒരു വ്യക്തിയുമാണ് ഈ നോവലിന്റെ പ്രമേയത്തിനാധാരം. ഏൺഷോ കുടുംബം, ലിന്റൺ കുടുംബം എന്നിവ യഥാക്രമം വതറിങ് ഹൈറ്റ്സ്, ത്രഷ്ക്രോസ്ഗ്രേഞ്ച് എന്നിവിടങ്ങളിലായിരുന്നു താമസിച്ചിരുന്നത്. ഏൺഷോ കുടുംബത്തിന്റെ നാഥനായ മി.ഏൺഷോ ഒരു തെരുവു ബാലനെ ദത്തെടുക്കുന്നതോടു കൂടിയാണ് കഥയ്ക്ക് ആസ്പദമായ സംഭവങ്ങൾ ഉണ്ടാവുന്നത്. അദ്ദേഹം ആ ബാലന് ഹീത്ക്ലിഫ് എന്ന പേരു നൽകി മകനെപ്പോലെ വളർത്തി. എന്നാൽ തന്റെപിതാവിന് അപരിചിതനായ ഒരു കുട്ടിയോടുള്ള സ്നേഹം മി. ഏൺഷോയുടെ മകനായ ഹിൻഡ്ലിക്ക് അംഗീകരിക്കാനായില്ല.അയാൾ ഹീത്ക്ലിഫിനെ എപ്പോഴും ഉപദ്രവിക്കാനും അപമാനിക്കാനും തുടങ്ങി.എന്നാൽ മി. ഏൺഷോയുടെ മകൾ കാതറിൻ ആദ്യമൊക്കെ ഹീത്ക്ലിഫിനെ വെറുത്തെങ്കിലും പിന്നീട് സ്നേഹത്തോടെ പെരുമാറാൻ തുടങ്ങി. ഹീത്ക്ലിഫ് വന്ന് അധികകാലം കഴിയും മുൻപ് ഏൺഷോയുടെ പത്നി മരണപ്പെട്ടു. ഭാര്യയുടെ വിയോഗം അദ്ദേഹത്തെ വല്ലാതെ തളർത്തി. അദ്ദേഹത്തിന്റെ ആരോഗ്യം ക്ഷയിക്കാൻ തുടങ്ങി. ഇതോടെ ഹിൻഡ്ലി ഹീത്ക്ലിഫിനെ കൂടുതൽ ദ്രോഹിക്കാൻ തുടങ്ങി. ഹീത്ക്ലിഫിന്റെ രക്ഷയ്ക്കായി ഏൺഷോ മകനെ ദൂരസ്ഥലത്ത് ഉപരിപഠനത്തിനയച്ചു. കുറച്ചു കാലം ഹീത്ക്ലിഫ് സമാധാനമായി കഴിഞ്ഞു.എന്നാൽ ഏൺഷോയുടെ മരണത്തോടെ പ്രശ്നങ്ങൾ വീണ്ടും ആരംഭിച്ചു.ഹീത്ക്ലിഫുമായികാതറിൻ ക്രമേണ പ്രണയത്തിലാകുന്നു ഒരു ദിവസം കാതറിനും ഹീത്ക്ലിഫുമായി ചുറ്റിക്കറങ്ങുന്നതിനിടയിൽ ഏതാനും മൈൽ അകലെയുളള ത്രഷ്ക്രോസ് ഗ്രയിഞ്ച് എന്ന ലിന്ടൻെറ വസതിയിലെത്തുന്നു ഒളിഞ്നിന്ന് ലിന്ടൻെറ വീടിനുൾവശത്തെ കാര്യങ്ങൾ നീരീക്ഷിക്കുന്നതിനിടയിൽ കാതറിനെയും ഹീത്ക്ലിഫിനെയും ലിന്ടൻെറ വളർത്തുനായ ആക്രമിക്കുന്നു നായകളിലൊരെണ്ണം കാതറിൻെറ കണങ്കാലിൽ മാരകമായി കടിച്ചു മുറിവേൽപ്പിക്കുന്നു. മുറിവേറ്റ കാതറിനെ ലിൻറണും ഭാര്യയും ചേർന്ന് വീട്ടിലേക്ക് കൊണ്ടുപോകുകയും ഹീത്ക്ലിഫിനെ അവർ ആട്ടിപായിക്കുകയും ചെയ്യുന്നു. മിസ്റ്റർ ലിൻറൺ വൂതറിംങ് ഹൈറ്റ്സിലെത്തി കാര്യങ്ങൾ വിശദമാക്കി .കാതറിൻ അഞ്ച് ആഴ്ചക്കാലം ത്രഷ് ക്രോസ് ഗ്രൈഞ്ചിൽ താമസിക്കാൻ ഇത് ഇടയാക്കി. ഈകാലയളവിൽ മിസ്സിസ് ലിൻറൺ കാതറിനെ ഒരു കുലീനയായ ഇംഗ്ലീഷ് വനിതയാക്കി മാറ്റി. ത്രഷ്ക്രോസ് ഗ്രൈഞ്ചിൽ താമസിക്കുന്ന ദിവസങ്ങളിൽ കാതറിൻ ആ വീടിൻെറ ആഢംബരത്തിലും അന്തസിലും അഭിരമിച്ച് ലിൻെറണിൻെറ പുത്രനായ എഡ് ഗാറുമായി പ്രണയത്തിലായി വൂതറിംങ് ഹൈറ്റ്സിൽ തിരിച്ചെത്തിയ കാതറിൻ ഹൌസ് കീപ്പറായ നെല്ലിയോട് തൻെറ ഇംഗിതം അറിയിക്കുന്നു. ഈസംഭാഷണം ഹീത്ക്ലിഫ് ഒളിഞ്ഞുനിന്ന് കേൾക്കാനിടയായി അവൻ അതിയായ നിരാശയോടെ അവിടെനിന്നും നാടുവിടുന്നു.
ഐറിസ് മസിയ
ഐറിസ് ജനുസ്സിലെ ഒരു സ്പീഷീസായ ഐറിസ് മസിയ (Iris masia) പൊതുവെ 'ബാർബ്ഡ് ഐറിസ്' എന്നും അറിയപ്പെടുന്നു. ലിംണീറിസ്, സിറിയസീ എന്നിവ സബ്ജീനസ് ആണ്. മദ്ധ്യപൂർവേഷ്യ, ഏഷ്യൻ ടർക്കി എന്നിവിടങ്ങളിൽ കാണപ്പെടുന്ന റൈസോം വർഗ്ഗത്തിൽപ്പെട്ട വാർഷികസസ്യമായ ഇവയിൽ ശാഖകളില്ലാത്തതും, ഇലകൾ നീളമുള്ള പുല്ലുവർഗ്ഗത്തിൽപ്പെട്ട സസ്യങ്ങളുടെ ഇലകൾക്ക് സമാനമായതും ആണ്. വയലറ്റ് മുതൽ നീല നിറങ്ങളിലുമുള്ള ഏകപുഷ്പങ്ങളാണ് ഇവയിൽ കാണപ്പെടുന്നത്.
വതറിങ് ഹൈറ്റ്സ്
പ്രമേയം
വർഗ്ഗം:ഇംഗ്ലീഷ് നോവലുകൾ വർഗ്ഗം:വിക്ടോറിയൻ നോവലുകൾ
ഐറിസ് മസിയ
ബാഹ്യ ലിങ്കുകൾ
വർഗ്ഗം:സസ്യജനുസുകൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:ലെബനോനിലെ സസ്യജാലം വർഗ്ഗം:ഇറിഡേസീ
ഉപഭോക്തൃ ഇലക്ട്രോണിക്സ് ഹാക്കിംഗ്
ഉപഭോക്തൃ ഇലക്ട്രോണിക്സ് ഹാക്കിംഗ് എന്നത് ഉപയോക്താക്കൾ അവരുടെ ഉപകരണങ്ങൾ സാധാരണ സാധ്യമാകുന്നതിലും അപ്പുറമായി ഇഷ്‌ടാനുസൃതമാക്കുന്നതിനും പരിഷ്‌ക്കരിക്കുന്നതിനും ചെയ്യുന്ന ഒരു സാധാരണ രീതിയാണ്. ഈ പ്രവർത്തനത്തിന് ഒരു നീണ്ട ചരിത്രമുണ്ട്, ആദ്യകാല കമ്പ്യൂട്ടർ, പ്രോഗ്രാമിംഗ്, ഇലക്ട്രോണിക്സ് ഹോബിയിസ്റ്റുകളുടെ കാലം മുതൽ.
ഉപഭോക്തൃ ഇലക്ട്രോണിക്‌സ് ഹാക്കിംഗിന്റെ ശ്രദ്ധേയമായ സംഭവം ആപ്പിൾ ഐഒഎസ് ഉപകരണങ്ങളുടെ ജയിൽ ബ്രേക്കിംഗ് അല്ലെങ്കിൽ ആൻഡ്രോയിഡ് ഫോണുകളുടെ റൂട്ടിംഗ് ആണ്, എന്നിരുന്നാലും വീഡിയോ ഗെയിം കൺസോളുകൾ പോലുള്ള മറ്റ് നിരവധി ഇലക്ട്രോണിക്‌സ് പതിവായി ഹാക്ക് ചെയ്യപ്പെടുന്നു. ഈ രീതികൾ നിലവിലുള്ള ഒരു ഓപ്പറേറ്റിംഗ് സിസ്റ്റം ഇൻസ്റ്റാളേഷൻ അനിയന്ത്രിതമായി പരിഷ്‌ക്കരിക്കാൻ അനുവദിക്കുമ്പോൾ, സെൽഫോണുകളിലെ Replicant, postmarketOS, അല്ലെങ്കിൽ റൂട്ടറുകളിലെ DD-WRT, tomato എന്നിവ പോലുള്ള ഉപകരണത്തിന്റെ ഡിഫോൾട്ട് OS-ന് പകരമായി ചില മൂന്നാം കക്ഷി ഓപ്പറേറ്റിംഗ് സിസ്റ്റങ്ങൾ വികസിപ്പിച്ചെടുത്തിട്ടുണ്ട്.
കൺസ്യൂമർ ഇലക്ട്രോണിക്‌സ് ഹാക്കിംഗ് പ്രക്രിയ സാധാരണയായി സിസ്റ്റം സോഫ്റ്റ്‌വെയർ, ഒരു ഓപ്പറേറ്റിംഗ് സിസ്റ്റം അല്ലെങ്കിൽ ഫേംവെയർ എന്നിവയുടെ പരിഷ്‌ക്കരണത്തിലൂടെയാണ് നടപ്പിലാക്കുന്നത്, എന്നാൽ ഹാർഡ്‌വെയർ പരിഷ്‌ക്കരണങ്ങൾ അസാധാരണമല്ല.
ഉപഭോക്തൃ ഇലക്ട്രോണിക്‌സ് ഹാക്കുചെയ്യുന്നതിന്റെ നിയമസാധുത വർഷങ്ങളായി വെല്ലുവിളിക്കപ്പെടുന്നു, ഉയർന്ന ബാൻഡ്‌വിഡ്ത്ത് ഡിജിറ്റൽ ഉള്ളടക്ക പരിരക്ഷയിൽ ഉപയോഗിക്കുന്ന എൻക്രിപ്ഷൻ കീകളുടെ ക്രാക്കിംഗ് ഇതിന് ഉദാഹരണമാണ്, നിയമനടപടിയുടെ അടിസ്ഥാനത്തിൽ എതിർക്കുന്നവരെ ഭീഷണിപ്പെടുത്തുന്നു. എന്നിരുന്നാലും, ഗൂഗിളിന്റെ നെക്സസ്, പിക്സൽ സീരീസ് സ്മാർട്ട്ഫോണുകൾ പോലുള്ള ഹാർഡ്വെയർ ഹാക്കിംഗിനെ ചില കമ്പനികൾ പ്രോത്സാഹിപ്പിച്ചു.
കേരള ബജറ്റ് 2016-2017
2016-17 സാമ്പത്തിക വർഷത്തിലെ കേരള സർകാറിന്റെ ബജറ്റ് ധനമന്ത്രിയായ ഡോ ടി എം തോമസ് ഐസകാണ് അവതരിപ്പിച്ചത്.2016 ജൂലൈ 8 നായിരുന്നു ഇത്. 2016ൽ അധികാരത്തിലെത്തിയ പിണറായി സർകാറിന്റെ ആദ്യ ബജറ്റ് ആണ് ഇത്.
2016-17 സാമ്പത്തികവർഷം
2016-2017 സാമ്പത്തിക വര്ഷുത്തെ സംസ്ഥാനത്തിന്റെ റവന്യു വരുമാനം 84616 കോടി രൂപ,ചെലവ് 97683 കോടി ,മൊത്തം ആഭ്യന്തര വരുമാന വളര്ച്ച 659300(12.6 ശതമാനം)
ബട്‌ജെറ്റിലെ പ്രധാന നീക്കിയിരുപ്പ്‌
കേരള നിയമസഭ ചരിത്രത്തിലെ ഏറ്റവും ദൈര്ഘ്ര്യ മുള്ള ബട്ജെറ്റ് അവതരണം ആണ് തോസമ് എെസക് നടത്തിയത്. മറികടന്നത് ഉമ്മന്ചാണ്ടിയുടെ 2016 ഫ്രെബുവരി 12 ലെ ബജറ്റിനേയാണ്.
ഇത്തിരിപ്പൂവേ ചുവന്നപൂവേ
ഭരതൻ സംവിധാനം ചെയ്ത് 1984ൽ പ്രദർശനത്തിനെത്തിയ മലയാളചലച്ചിത്രമാണു് ഇത്തിരിപ്പൂവേ ചുവന്നപൂവേ. റഹ്‌മാൻ, മധു, മമ്മൂട്ടി, ശോഭന, കെ.ആർ. വിജയ, നെടുമുടി വേണു, ഭാഗ്യലക്ഷ്മി, ലളിതശ്രീ, നഹാസ് തുടങ്ങിയവർ പ്രധാന വേഷങ്ങളഭിനയിച്ച ഈ ചിത്രത്തിന്റെ കഥ തിക്കോടിയന്റേതാണ്. തിരക്കഥ ജോൺ പോളും സംഭാഷണം ടി. ദാമോദരനും എഴുതി.
ഗ്രീൻവിച്ച് രേഖ
ലണ്ടനിലെ ഗ്രീൻവിച്ച്‌ എന്ന സ്ഥലത്തെ 0° രേഖാംശം ആയി കണക്കാക്കി അതിന്റെ ഇരു വശങ്ങളെയും കിഴക്കും പടിഞ്ഞാറും ആക്കി നിശ്ചയിക്കുന്ന രേഖയാണ് ഗ്രീൻവിച്ച് രേഖ. ഇതുതന്നെ ആണ് മെറിഡിയൻ ലൈൻ. 1884 മുതൽ പ്രൈം മെറിഡിയൻ ഗ്രീൻ‌വിച്ച് മീൻ ടൈമിൻറെ (ജി‌എം‌ടി) റഫറൻസ് പോയിന്റായി നിശ്ചയിച്ചു വരുന്നു.
വർഗ്ഗം:രേഖാംശത്തിലെ രേഖകൾ
ഇത്തിരിപ്പൂവേ ചുവന്നപൂവേ
അവലംബം
വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
സെന്റ് ജോൺസ് മെഡിക്കൽ കോളേജ്
ഇന്ത്യയിലെ ബാംഗ്ലൂരിലുള്ള ഒരു സ്വകാര്യ മത ന്യൂനപക്ഷ മെഡിക്കൽ കോളേജും ആശുപത്രിയുമാണ് സെന്റ് ജോൺസ് മെഡിക്കൽ കോളേജ്. കത്തോലിക്കാ ബിഷപ്പ്സ് കോൺഫറൻസ് ഓഫ് ഇന്ത്യ നടത്തുന്ന സെന്റ് ജോൺസ് നാഷണൽ അക്കാദമി ഓഫ് ഹെൽത്ത് സയൻസസിന്റെ ഭാഗമാണിത്. 1963 ലാണ് ഇത് സ്ഥാപിതമായത്. ദേശീയ പ്രവേശന പരീക്ഷയെ അടിസ്ഥാനമാക്കി എം‌ബി‌ബി‌എസ് ബിരുദ കോഴ്‌സിന് 150 വിദ്യാർത്ഥികളെ കോളേജ് പ്രതിവർഷം സ്വീകരിക്കുന്നു. 100 ബിരുദാനന്തര ബിരുദ വിദ്യാർത്ഥികളെയും (80 എംഡി, 20 ഡിപ്ലോമ) നിരവധി മെഡിക്കൽ സ്പെഷ്യാലിറ്റികളിലേക്ക് ഇത് സ്വീകരിക്കുന്നു. ദക്ഷിണേന്ത്യയിലെ ഏറ്റവും പഴക്കം ചെന്ന കൽച്ചറൽ ഫെസ്റ്റിവൽ ആണ് ഇവിടുത്തെ കൾഫെസ്റ്റ് ശരത്കാല മ്യൂസ്.
ബിരുദ കോഴ്സുകൾ
നാലര വർഷത്തെ എം‌ബി‌ബി‌എസ് കോഴ്‌സ് ഒരു വർഷം നിർബന്ധിത റൊട്ടിംഗ് ഇന്റേൺഷിപ്പിനൊപ്പം കോളേജ് വാഗ്ദാനം ചെയ്യുന്നു. നീറ്റ് പരീക്ഷയിലൂടെ വിദ്യാർത്ഥികളെ എടുക്കുന്ന 150 സീറ്റുകളുണ്ട് ഇവിടെ.
അക്കാദമിക് ഡിവിഷനുകൾ
1994 ഡിസംബറിൽ സ്ഥാപനത്തെ സെന്റ് ജോൺസ് നാഷണൽ അക്കാദമി ഓഫ് ഹെൽത്ത് സയൻസസ് എന്ന് പുനർനാമകരണം ചെയ്തു, അതിൽ ഇനിപ്പറയുന്ന സ്ഥാപനങ്ങൾ ഉൾപ്പെടുന്നു:
പുറത്തേക്കുള്ള കണ്ണികൾ
വർഗ്ഗം:Coordinates not on Wikidata വർഗ്ഗം:ഇന്ത്യയിലെ മെഡിക്കൽ കോളേജുകൾ
ഒരു കൊച്ചു കഥ ആരും പറയാത്ത കഥ
പി.ജി. വിശ്വംഭരൻ സംവിധാനം ചെയ്ത് 1984ൽ പ്രദർശനത്തിനെത്തിയ മലയാളചലച്ചിത്രമാണു് ഒരു കൊച്ചു കഥ ആരും പറയാത്ത കഥ. മമ്മൂട്ടി, തിലകൻ, നെടുമുടി വേണു, സരിത, ബബിത, സൗമ്യ തുടങ്ങിയവർ പ്രധാന വേഷത്തിലഭിനയിച്ചിരിക്കുന്ന ഈ ചിത്രത്തിന്റെ കഥയും തിരക്കഥയും സംഭാഷണവുമെഴുതിയത് തോപ്പിൽ ഭാസിയാണ്. സന്തോഷ് ഫിലിംസിന്റെ ബാനറിൽ ജെസ്സി പ്രകാശ് ആണ് ഈ ചിത്രം നിർമ്മിച്ചത്.
അവലംബം
വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
ബ്ലോയിംഗ് ഇൻ ദ വിൻഡ്
1994 ൽ ഗ്രമ്മി ഹാൾ ഓഫ് ഫേമിൽ ഈ ഗാനത്തെ ഉൾപ്പെടുത്തി. 2004 ൽ റോളിംഗ് സ്റ്റോൺസ് മാസികയുടെ 500 മഹത്തായ പാട്ടുകളുടെ പട്ടികയിൽ ഈ ഗാനത്തിന്14 ആം സ്ഥാനമായിരുന്നു. ലോകമെമ്പാടുമുള്ള യുദ്ധവിരുദ്ധ - പൗരാവകാശ പ്രവർത്തകരുടെ സ്വാതന്ത്ര്യ സ്വപ്നങ്ങളുടെ ഉണർത്തു ഗീതമായി. പത്തുകോടിയിലധികം ഡിസ്‌കുകൾ വിറ്റു റെക്കോർഡ് സൃഷ്ടിച്ച ഗാനമാണ് ബ്ളോയിംഗ് ഇൻ ദ് വിൻഡ്.
സ്വാധീനം
നിരവധി കൃതികളിലും പല ദേശങ്ങളിലെ പാഠപുസ്തകങ്ങളിലും ഈ കവിതയും അതിലെ വരികളും ഉപയോഗിക്കപ്പെട്ടിട്ടുണ്ട്.
ഡഗ്ളസ് ആദംസിന്റെ ഹിച്ച് ഹൈക്കർസ് ഗൈഡ് ടു ഗാലക്സി എന്ന സയൻസ് ഫിക്ഷൻ ആത്യന്തിക ചോദ്യം ആ ഗാനത്തിലെ ആദ്യ വരികളായ "How many roads must a man walk down?"എന്നതാണ്.
1994 ലെ ഫോറസ്റ്റ് ഗംപ് എന്ന ചലച്ചിത്രത്തിലും ഈ ഗാനമുപയോഗിച്ചിട്ടുണ്ട്.
1975 ൽ ശ്രീലങ്കയിലെ ഹൈസ്കൂൾ പാഠപുസ്തകത്തിൽ ഷേക്സ്പിയർ കൃതി ഒഴിവാക്കി ഈ കവിത ഉൾപ്പെടുത്തിയത് വിവാദമായിരുന്നു.
കേരളത്തിലെ പത്താം ക്ലാസ് വിദ്യാർത്ഥികൾക്കുള്ള ഇംഗ്ലീഷ് പാഠപുസ്തകത്തിൽ (2016)ഇതുൾപ്പെടുത്തിയിട്ടുണ്ട്.
പുറം കണ്ണികൾ
വർഗ്ഗം:ഇംഗ്ലീഷ് കവിതകൾ
ഫോബ് മേരി വാലർ-ബ്രിഡ്ജ്
ഫീബി മേരി വാലർ-ബ്രിഡ്ജ് (ജനനം 14 ജൂലൈ 1985) ഒരു ഇംഗ്ലീഷ് നടിയും തിരക്കഥാകൃത്തും നിർമ്മാതാവുമാണ്. ഫ്ലീബാഗ് (2016-2019) എന്ന കോമഡി പരമ്പരയുടെ സ്രഷ്ടാവ്, പ്രധാന എഴുത്തുകാരി, താരം എന്നീ നിലകളിൽ അവർ മൂന്ന് പ്രൈംടൈം എമ്മി അവാർഡുകളും രണ്ട് ഗോൾഡൻ ഗ്ലോബ് പുരസ്കാരങ്ങളും ഒരു ബ്രിട്ടീഷ് അക്കാദമി ടെലിവിഷൻ അവാർഡും നേടിയിട്ടുണ്ട്. കില്ലിംഗ് ഈവ് (2018–2022) എന്ന സ്‌പൈ ത്രില്ലർ പരമ്പരയുടെ രചന, നിർമ്മാണം എന്നിവയുടെ പേരിൽ അവർക്ക് എമ്മി, ഗോൾഡൻ ഗ്ലോബ് നാമനിർദ്ദേശങ്ങളും ലഭിച്ചു.
ക്രാഷിംഗ് (2016) എന്ന കോമഡി പരമ്പരയുടെ നിർമ്മാണവും രചനയും നിർവ്വഹിച്ച വാലർ-ബ്രിഡ്ജ് ഈ പരമ്പരയിൽ അഭിനയിക്കുകയും ചെയ്തിട്ടുണ്ട്. കോമഡി പരമ്പരയായ ദി കഫേ (2011–2013), ബ്രോഡ്‌ചർച്ച് (2015) പരമ്പരയുടെ രണ്ടാം സീസൺ എന്നിവയിൽ അഭിനയിച്ച അവർ ആൽബർട്ട് നോബ്സ് (2011), ദി അയൺ ലേഡി (2011), ഗുഡ്‌ബൈ ക്രിസ്റ്റഫർ റോബിൻ (2017), സോളോ: എ സ്റ്റാർ വാർസ് സ്റ്റോറി (2018) എന്നീ ചിത്രങ്ങളിലും അഭിനയിച്ചു. അതിനുശേഷം നോ ടൈം ടു ഡൈ (2021) എന്ന ജെയിംസ് ബോണ്ട് ചിത്രത്തിൻറെ തിരക്കഥയ്ക്ക് സംഭാവന നൽകിയതു കൂടാതെ ഇന്ത്യാന ജോൺസ് ആൻഡ് ദി ഡയൽ ഓഫ് ഡെസ്റ്റിനി (2023) എന്ന സാഹസിക ചിത്രത്തിലും അവർ വേഷം അവതരിപ്പിച്ചു.
ഇൻഫിനിറ്റി ഫോക്കസ്
ഒപ്റ്റിക്സിലും ഫോട്ടോഗ്രാഫിയിലും, ഇൻഫിനിറ്റി ഫോക്കസ് എന്നത് ഒരു ലെൻസോ മറ്റ് ഒപ്റ്റിക്കൽ സിസ്റ്റമോ അനന്തതയിൽ ഉള്ള ഒരു വസ്തുവിന്റെ ചിത്രം സൃഷ്ടിക്കുന്ന അവസ്ഥയാണ്. ഇത് സമാന്തര കിരണങ്ങളുടെ ഫോക്കസ് പോയിന്റുമായി യോജിക്കുന്നു. ലെൻസിന്റെ ഫോക്കൽ പോയൻ്റിലാണ് ചിത്രം രൂപപ്പെടുന്നത്.
റിഫ്രാക്റ്റർ ടെലിസ്‌കോപ്പ് പോലുള്ള രണ്ട് ലെൻസ് സിസ്റ്റത്തിൽ അനന്തതയിലുള്ള വസ്തു ഒബ്ജക്ടീവ് ലെൻസിന്റെ ഫോക്കൽ പോയൻ്റിൽ ഒരു ഇമേജ് ഉണ്ടാക്കുന്നു, ഇത് പിന്നീട് ഐപീസ് വലുതാക്കുന്നു. ഒബ്ജക്ടീവ് ലെൻസിന്റെ ഫോക്കൽ ലെങ്തിന് തുല്യമാണ് മാഗ്‌നിഫിക്കേഷൻ.
പ്രായോഗികമായി, എല്ലാ ഫോട്ടോഗ്രാഫിക് ലെൻസുകളും രൂപകൽപ്പന പ്രകാരം അനന്തയിൽ ഫോക്കസ് നേടാൻ പ്രാപ്തമല്ല. ഉദാഹരണത്തിന്, ക്ലോസ്-അപ്പ് ഫോക്കസിംഗിനായി ഒരു അഡാപ്റ്റർ ഉപയോഗിക്കുന്ന ലെൻസിന്, അനന്തതയിലേക്ക് ഫോക്കസ് ചെയ്യാൻ കഴിഞ്ഞേക്കില്ല. അനന്തയിൽ ഫോക്കസ് നേടുന്നതിൽ മനുഷ്യന്റെ കണ്ണിലെ പരാജയം ഹ്രസ്വദൃഷ്ടി ആയി കണക്കാക്കപ്പെടുന്നു..
എല്ലാ ഒപ്റ്റിക്കൽ ഉപകരണങ്ങളും നിർമ്മാണ സമയത്ത് ഉണ്ടാകുന്ന മാനുഫാക്ചറിങ്ങ് ടോളറൻസിന് വിധേയമാണ്; മികച്ച നിർമ്മാണത്തിൽ പോലും, ഒപ്റ്റിക്കൽ ട്രെയിനുകൾക്ക് താപ വികാസം സംഭവിക്കുന്നു. ഫോക്കസ് മെക്കാനിസങ്ങൾ ഭാഗിക വ്യതിയാനങ്ങൾ ഉൾക്കൊള്ളുന്നവയാണ്; ഇഷ്‌ടാനുസൃതമായി നിർമ്മിച്ച സിസ്റ്റങ്ങൾക്ക് പോലും ക്രമീകരണത്തിനുള്ള ചില മാർഗങ്ങളുണ്ടാകാം. ഉദാഹരണത്തിന്, അനന്തതയിലേക്ക് സജ്ജമാക്കിയിരിക്കുന്ന മാർസ് ഓർബിറ്റർ ക്യാമറ പോലുള്ള ദൂരദർശിനികൾക്ക് താപ നിയന്ത്രണങ്ങളുണ്ട്.
അവലംബം
വർഗ്ഗം:ഛായാഗ്രഹണ ശാസ്ത്രം വർഗ്ഗം:ജ്യാമിതീയ പ്രകാശശാസ്ത്രം
പാന സംക്രാന്തി
ഇന്ത്യയിൽ ഒഡീഷയിലെ ഒഡിയ ജനങ്ങളുടെ പരമ്പരാഗത പുതിയ വർഷദിന ഉത്സവമാണ് പാന സംക്രാന്തി. (ഒഡിയ: ପଣା ସଂକ୍ରାନ୍ତି) മഹാ ബിഷുബ സംക്രാന്തി (ഒഡിയ: ମହା ବିଷୁବ ସଂକ୍ରାନ୍ତି)എന്നും അറിയപ്പെടുന്നു സോളാർ ഒഡിയ കലണ്ടറിൽ (ഒഡീഷയിൽ പിന്തുടരുന്ന ലൂണിസോളാർ ഹിന്ദു കലണ്ടർ) പരമ്പരാഗത സൗരമാസമായ മേഷയുടെ ആദ്യ ദിവസത്തിലാണ് ഈ ഉത്സവം നടക്കുന്നത്. അതിനാൽ ചാന്ദ്ര മാസമായ ബൈശാഖയ്ക്ക് തുല്യമാണ്. ഇത് ഇന്ത്യൻ ഹിന്ദു കലണ്ടറിലെ പൂർണിമന്ത സമ്പ്രദായത്തിലാണ് വരുന്നത്. അതിനാൽ ഇത് ഗ്രിഗോറിയൻ കലണ്ടറിൽ എല്ലാ വർഷവും ഏപ്രിൽ 13/14 തീയതികളിൽ വരുന്നു.
ശിവൻ, ശക്തി അല്ലെങ്കിൽ ഹനുമാൻ ക്ഷേത്രങ്ങൾ സന്ദർശിച്ചാണ് ഈ ഉത്സവം ആഘോഷിക്കുന്നത്. ആളുകൾ നദികളിലോ പ്രധാന തീർത്ഥാടന കേന്ദ്രങ്ങളിലോ കുളിക്കുന്നു. കമ്മ്യൂണിറ്റികൾ മേളകളിൽ (വാർഷികപ്രദർശനം) പരമ്പരാഗത നൃത്തത്തിലോ അക്രോബാറ്റിക് പ്രകടനങ്ങളിലോ പങ്കെടുക്കുന്നു. ശീതീകരിച്ച മധുരമുള്ള മാമ്പഴം-പാൽ-തൈര്-തേങ്ങാ പാനീയം പോലുള്ള വിരുന്നുകളും പ്രത്യേക പാനീയങ്ങളും പങ്കുവയ്ക്കുന്നു. ഈ പാരമ്പര്യമാണ് ഈ ഉത്സവത്തിന്റെ പേരിന്റെ ഉറവിടം.
വൈശാഖി (വടക്കൻ, മധ്യ ഇന്ത്യ, നേപ്പാൾ), ബൊഹാഗ് ബിഹു (ആസാം), പൊഹേല ബോയ്‌ഷാഖ് (ബംഗാൾ), പുത്തണ്ടു (തമിഴ്നാട്) തുടങ്ങിയ മറ്റിടങ്ങളിലെ ഹിന്ദുക്കളും ബുദ്ധമതക്കാരും ആചരിക്കുന്ന തെക്ക്, തെക്കുകിഴക്കൻ ഏഷ്യൻ സൗര പുതുവത്സര ആഘോഷങ്ങളുമായി പാന സംക്രാന്തി ബന്ധപ്പെട്ടിരിക്കുന്നു.
ആചാരം
ഒഡിയ ഹിന്ദു പാരമ്പര്യത്തിൽ, പാന സംക്രാന്തി ഹിന്ദു ദേവനായ ഹനുമാന്റെ ജന്മദിനമാണെന്ന് വിശ്വസിക്കപ്പെടുന്നു. ഹനുമാൻ രാമായണത്തിലെ രാമന്റെ (വിഷ്ണുവിന്റെ ഏഴാമത്തെ അവതാരം) സ്നേഹപൂർവമായ ഉപാസകനാണ്. അദ്ദേഹത്തിന്റെ ക്ഷേത്രങ്ങളും ശിവന്റെയും സൂര്യന്റെയും (സൂര്യദേവൻ) ക്ഷേത്രങ്ങളും പുതുവർഷത്തിൽ ആദരിക്കപ്പെടുന്നു.
പാന സംക്രാന്തി ദിനത്തിൽ ഹിന്ദുക്കൾ ദേവി (ദേവി) ക്ഷേത്രങ്ങളും സന്ദർശിക്കാറുണ്ട്. ബ്രഹ്മാപൂരിനടുത്തുള്ള താരതരിണി ക്ഷേത്രം, ഗഞ്ചമിലെ ഒഡീഷ, കട്ടക്ക് ചണ്ഡി, ബിരാജ ക്ഷേത്രം, സാമലേശ്വരി ക്ഷേത്രം, സരള ക്ഷേത്രം എന്നിവ ക്ഷേത്രങ്ങളിൽ ഉൾപ്പെടുന്നു. സരള ക്ഷേത്രത്തിൽ ഉത്സവമായ ഝാമു യാത്രയിൽ പുരോഹിതന്മാർ തീക്കനലിൽ നടക്കുന്നു. ഭദ്രകിലെ ഛത്രപദയിലെ മാ പടാന മംഗള ക്ഷേത്രത്തിൽ, പടുവ യാത്രാ ഉത്സവം ഏപ്രിൽ 14 മുതൽ ഏപ്രിൽ 21 വരെ നടക്കുന്നു. വടക്കൻ ഒഡീഷയിൽ ചടക് പർവ്വ എന്നാണ് ഈ ഉത്സവം അറിയപ്പെടുന്നത്. ദക്ഷിണ ഒഡീഷയിൽ, ഒരു മാസം നീണ്ടുനിൽക്കുന്ന ദണ്ഡ നട നൃത്തോത്സവത്തിന്റെ അവസാനമായാണ് മേരു യാത്രാ ഉത്സവം ആഘോഷിക്കുന്നത്. താരതരിണി ക്ഷേത്രത്തിലെ ശക്തിപീഠക്ഷേത്രത്തിൽ ആയിരക്കണക്കിന് ഭക്തർ ഒത്തുകൂടുന്നു. കാരണം ചൈത്രയാത്രയിലെ മംഗളകരമായ ദിവസങ്ങളിൽ ഒന്നാണിത്.
പുതിയ ഒഡിയ കലണ്ടർ അഥവാ പഞ്ജിക ഹിന്ദു ഉത്സവങ്ങളുടെ ഒരു പഞ്ചാംഗമാണ്. കൂടാതെ ഉത്സവങ്ങളുടെ തീയതികൾ, ശുഭദിനങ്ങൾ, സമയങ്ങൾ, സൂര്യോദയത്തിന്റെയും സൂര്യാസ്തമയത്തിന്റെയും സമയവും വർഷത്തിലെ ജാതകവും അടങ്ങിയിരിക്കുന്നു എന്നതാണ് ഈ ദിവസത്തിന്റെ പ്രാധാന്യം.
ബേല പാന
ഒഡിയ പുതുവർഷത്തിൽ പങ്കിടുന്ന പാലും പഴുത്ത പഴങ്ങളും സുഗന്ധവ്യഞ്ജനങ്ങളും ഉപയോഗിച്ച് നിർമ്മിച്ച ഒരു പ്രത്യേക ഉത്സവ മധുര പാനീയമാണ് ബേല പാന. സംസ്ഥാനത്തുടനീളമുള്ള ആളുകൾ ആഘോഷമായ ഛതുവ കഴിക്കുകയും ബേല പാന കുടിക്കുകയും ചെയ്യുന്നു. കൂവളം, പാൽ, ചെന, പഴങ്ങൾ, തൈര്, കശുവണ്ടി, മസാലകൾ, പഞ്ചസാര അല്ലെങ്കിൽ ശർക്കര എന്നിവ ഉപയോഗിച്ചാണ് ബേല പാന തയ്യാറാക്കുന്നത്.
ബസുന്ദര തെക്കി
പാന സംക്രാന്തി സമയത്ത് ആചരിക്കുന്ന ഒരു പ്രധാന ആചാരമാണ് അസുന്ധര തേകി. ഒരു ചെറിയ ദ്വാരമുള്ള വെള്ളം നിറച്ച മൺപാത്രം വിശുദ്ധ തുളസി ചെടിയുടെ മുകളിൽ സ്ഥാപിച്ചിരിക്കുന്നു. അങ്ങനെ വെള്ളം ചെടിയിൽ ഇറ്റിറ്റു വീഴുന്നു.